open-index/open-wikipedia-markdown huggingface dataset:
朴正熙

**朴正熙**（**박정희**，）係韓國軍人兼政治人。1963年到1979年做大韓民國總統，佢係一位頗具爭議性嘅總統。

朴正熙響1961年搞政變，成為韓國實際話事人，但美國甘迺迪政府施壓，原先民主政府先得以恢復。之後1963年南韓總統選舉，朴正熙當選總統。之後連任到1979年。

做總統期間，朴正熙將韓國脫貧，即「漢江奇跡」，令韓國經濟迅速發展。另一方面，佢實行鐵腕統治，通過犧牲民主嘅專制制度嚟追求經濟嘅高速增長，而被稱為獨裁者。

1968年，朝鮮金日成政權暗殺朴正熙唔成功；之後1974年再次暗殺，佢老婆陸英修死咗。

1979年10月26號，朴正熙俾中央情報部長金載圭暗殺死咗。

朴正熙同陸英修有兩個女（朴槿惠、朴槿令）一個仔（朴志晚），朴槿惠喺2013年上任韓國總統，係韓國第一個女總統、第一個被彈劾落台嘅總統。

## 睇埋

* 民主共和黨
* 金鐘必
* 尹潽善
* 尹致瑛
* 張勉
* 張澤相

* 李承晚
* 許政
* 金正日
* 金載圭
* 全斗煥

## 出面網頁
* 朴正熙記念會
* 朴正熙記念館
* 朴正熙圖書館
Bristol VR

**Bristol VR**係一款由英國Bristol出嘅後置引擎雙層巴士。

## 初期發展
喺1960年代，Bristol構思一款可以配單層或者雙層車身嘅後置引擎巴士。巴士嘅引擎係打直擺喺尾輪跨右邊，擺法同當時市場上嘅利蘭Atlantean同埋丹拿Fleetline唔同，而散熱水箱就擺喺車頭。佢可以配吉拿6LW、吉拿6LX或者利蘭O.600引擎，經半自動波箱去行U形尾軸。至於長度方面就有33呎同埋36呎兩款。

呢隻底盤喺發展期間係叫做N型。喺1966年有兩架配吉拿6LX引擎同埋Eastern Coach Works（ECW）車身嘅33呎樣辦巴士亮相，型號正式被訂為VR，即係**V**ertical **R**ear噉解。其後呢隻引擎打直擺嘅VR多咗個名叫**VRL**。1967年中，Bristol宣佈會出橫置引擎版VR，長度方面有30呎同埋33呎兩款，型號全名係**VRT**。

量產型Bristol VR巴士喺1968年開始交貨。

## VRL
由於Bristol VRL唔符合英國政府喺1968年開始嘅買新巴士資助（Bus Grant）嘅要求，所以VRL出得好少，兼且全部係36呎版。

Bristol VRL喺英國本土只得Standerwick公司買，佢哋都係配ECW車身嘅客車。另外有VRL被運去南非約翰奈斯堡同埋普利托里亞行，佢哋配Bus Bodies (South Africa) Limited車身。

最後一架Bristol VRL喺1972年出。

## VRT
最初期嘅Bristol VRT Series 1可以配吉拿6LX或者吉拿6LXB引擎。由於VRT Series 1底盤本身有唔少問題，所以Bristol喺1970年推出VRT Series 2。到咗1974年，Bristol再推出VRT Series 3，採用密封式引擎室，並喺引擎室加裝通風系統減低噪音，佢除咗吉拿6LX同埋吉拿6LXB引擎之外，亦有用其他引擎，包括利蘭510、利蘭501、吉拿6LXC同埋利蘭O.680。

Bristol VRT喺英國除咗國營嘅巴士公司同埋Passenger Transport Executive之外，亦有唔少市營或者私營嘅巴士公司買。車身方面亦唔再好似以前嘅Bristol Lodekka淨係配ECW，亦有Northern Counties、亞歷山大、東蘭開夏、Willowbrook同埋都城嘉慕威曼車身。

另外喺1970年有十幾副VRT底盤喺東蘭開夏間廠燒咗，其中一副VRT Series 1底盤俾人整返好同埋運咗去澳洲，配Smithfield單層巴士車身。

Bristol VRT喺1981年俾嗰時喺同一間廠出嘅利蘭奧林比安取代。

## 出面網頁
* Bristol Commercial Vehicles Enthusiasts網頁 - 包含多架VR巴士嘅去向
鄭 (周)

**鄭**（），又叫**鄭國**，係周諸侯國。鄭國係個侯國，君主姓姬，係鄭侯，第一任鄭國君主係鄭桓公。

鄭國出現響平王東遷前無耐。因為犬戎入侵，情勢危急，鄭搬到洛邑以東，重新建國，是地為新鄭。鄭於東遷後盛極一時，但後尾連翻內鬥，國力大弱，淪為大國爭霸嘅犧牲品。最後俾韓國消滅。
百米

**百米**，又寫做**粨**或者叫**公引**（英文：**hectometre**，符號**hm**），係一個好少用嘅長度單位，一百米等如十分之一千米，即係100米。

雖然百米呢個長度單位好少用，但係百米嘅平方（hm2）就係一個成日用到嘅面積單位——公頃（ha）。
十米

**十米**，又寫做**籵**或者叫**公丈**（英文：**Decametre**，符號**dam**），係一個好少用嘅長度單位，一十米等如百分之一千米，即係10米。

雖然十米呢個長度單位好少用，但係十米嘅平方（dam2）就係一個成日用到嘅面積單位——公畝（a）。
分米

**分米**（廣東地區讀，香港讀；符號：****；；）；第個名係**公寸**（）；重可以寫做**公吋**（）；佢係一個好少用嘅長度單位，一分米等如十分之一米，即係100毫米。

雖然分米呢個長度單位好少用，但係分米嘅立方（dm3）就係一個成日用到嘅容量單位——公升（L）。

## 換算
1 dm =
: 10-1m
: 10 cm

## 註
鄭

**鄭**，係唐字，可以指：

*鄭氏，唐人姓氏

## 國名
:
*鄭 (周)，周諸侯國，係候國，君主鄭侯
兆米

**兆米**，又叫**百萬米**（英文：**Megametre**，符號**Mm**）係一個好少用嘅長度單位，一兆米等如1,000千米，即係1,000,000米，大約等如於621.37哩。

1791年到1875年期間，一兆米嘅準確定義係地球嘅兩極周界嘅四十分之一，即係北極到南極嘅距離係啱啱好40兆米（跟而家嘅定義就係39.94兆米）。
Dusty Springfield

**Dusty Springfield**（）係英國流行樂同靈魂樂女歌手。
## 職業生涯
作為一個唱靈魂樂嘅白人，佢有把好特別嘅聲線，人哋就嗌佢做「白人靈魂樂皇后」（White Queen of Soul）。

喺做獨唱歌手之前Dusty Springfield係三重唱組合「The Springfields」嘅主音歌手，呢個組合嘅成員包括咗佢同大佬Tim重有另一個歌手。

## 參考
微米

**微米**（廣東地區讀 ，香港讀 ；符號：***' 或 ***'，打唔到 µ 嘅情形習慣打 u；；）係一個長度單位，一微米即係一百萬分之一米。

另外，喺 ISO 2955 嘅國際標準入面，成日用 **u** 嚟頂住 μ 嘅 10⁻⁶ 嘅國際單位符號。

## 用途
微米係成日用喺度紅外線嘅波長、細胞或細菌嘅大細等嘅數量級別。

## 換算
1 µm =
: 10-6m
: 10-5dm
: 10-4cm
: 10-3mm
: 10-2dmm
: 10-1cmm
納米

**納米**（廣東地區讀，香港讀；符號：***'；；），又叫'''毫微米'''（廣東地區讀，香港讀；符號：***'；）或**塵米**（廣東地區讀，香港讀），係一個長度單位。

納米喺2000年代之後，大部分都係用喺半導體。直到2015年1月，最新嘅中央處理器製程係14nm。

## 換算
1 nm =
: 10-9m
: 10-8dm
: 10-7cm
: 10-6mm
: 10-5dmm
: 10-4cmm
: 10-3μm
: 10Å

## 睇埋
*納米科技

## 註
NM

**NM**或**Nm**或**nm**或**nM**可以係：

* 納米：又嗌**毫微米**，符號**nm**，國際計量單位之一。
* 海哩：符號**NM**，美式計量單位之一，專門計海上嘅距離。
* 納摩爾每升：符號**nM**或nMol/L，體積摩爾濃度單位。
* nm (UNIX)：Unix系統常用系統測試用嘅程序。
* 新墨西哥州嘅美國國家代碼
* 馬德里航空、Mount Cook航空同埋Manx2嘅IATA代碼
* 牛頓米：符號**N·M**，力學單位一種。
* 體育比賽入面寫嘅**冇標記**（No Mark）噉解
皮米

**皮米**（廣東地區讀，香港讀；符號：***'；；）；又叫'''微微米'''（廣東地區讀，香港讀；符號：***'或****；）；佢係一個長度單位，一皮米等如千分之一納米，即係一萬億分之一米。

皮米通常用喺粒子物理學同量子力學度。

## 換算
1 pm =
: 10-12m
: 10-11dm
: 10-10cm
: 10-9mm
: 10-8dmm
: 10-7cmm
: 10-6μ
: 10-3nm/mμ
PM

**PM**或**pm**或**Pm**或**pM**或**P/M**或**p/m**或**P.M.**或**p.m.**或**P/m**可以係：

## 時間
* 晏晝：十二個鐘制嘅一個方式，出喺拉丁文嘅縮寫。

## 長度單位
* 拍米：長度單位，1Pm=1012m
* 皮米：長度單位，1pm=10-12m；第個名係**微微米**。

## 元素
* 鉕：化學元素，符號係**Pm**。

## 代碼
* 聖皮耶同密克隆嘅ISO 3166-1國名代碼
* .pm：聖皮耶同密克隆嘅網站域名代碼

## 職業
* 總理或者首相：出喺英文單詞嘅縮寫。
* 項目管理：出喺英文單詞嘅縮寫。
* 項目經理：出喺英文單詞嘅縮寫。
* 產品經理：出喺英文單詞嘅縮寫。
* 產品市場：出喺英文單詞嘅縮寫。

## 遊戲機
* 寵物小精靈 (遊戲)：出喺英文單詞嘅縮寫。
* 流行音樂 (遊戲)：簡稱**pm**，2012年底由KONAMI公司發佈嘅遊戲。
* 紙俠：日本嘅一個RPG遊戲，簡稱**PM**，原名係。

## 產品名
* ADOBE PAGEMAKER：ADOBE公司屬下嘅一份軟件產品，簡稱**PM**。
* Pixelmator：英國Pixelmator Team Ltd.負責出版嘅一份軟件，喺Mac OS入面用。

## 電視節目
*PM (澳洲電台)：澳洲ABC電台屬下嘅一個節目。
*PM (英國電台)：英國嘅一個電台節目雜誌。
*PM (報紙)：美國嘅一份已經執咗嘅報紙。
*PM (雜誌)：美國嘅一份已經執咗嘅電視雜誌。

## 通訊技術
* 相位調節：出喺英文單詞嘅縮寫。

## 人名
* 閒斯域瑪：瑞士嘅一位作家，筆名係**P.M.**

## 網絡熱詞
* 私人信息：出喺英文單詞嘅縮寫。

## 環保
* 懸浮粒子：出喺英文單詞嘅縮寫。
594年

## 大件事
*廣州南海神廟起好。

## 響呢年出世嘅人

## 響呢年死嘅人

## 節慶、風俗習慣
589年

## 大件事
* 楊堅滅南朝陳，結束南北朝，統一中國。
* 番禺俚帥王仲宣反圍廣州叛亂。

## 響呢年出世嘅人

## 響呢年死嘅人
* 韋洸，平王仲宣時被流矢射死。

## 節慶、風俗習慣
581年

## 年號對照
*西梁天保二十年
*南陳太建十三年
*北周大定元年
*隋開皇元年

## 大件事
*農曆二月，楊堅建立隋朝，北周滅亡。

## 響呢年出世嘅人

## 響呢年死嘅人

## 節慶、風俗習慣
580年

## 其他紀年

*中國
**陳：太建十二年
**西梁：天保十九年
**北周：大象二年
**高昌：延昌二十年
*朝鮮半島
**高句麗：平原王二十二年
**新羅：真平王二年（鴻齊九年）
**百濟：威德王二十七年
*日本
**敏達天皇九年
**皇紀：1240年

## 大件事
*仇池國徹底滅亡

## 響呢年出世嘅人

## 響呢年死嘅人

## 節慶、風俗習慣
562年

## 其他紀年

*中國
**陳：天嘉三年
**後梁：大定八年、天保元年
**北齊：太寧二年、河清元年
**北周：保定二年
*中國週邊
**高昌：延昌二年
*朝鮮半島
**高句麗：平原王六年
**新羅：真興王二十三年（開國十二年）
**百濟：威德王九年
*日本
**欽明天皇二十三年
**皇紀：1222年

## 大件事

## 響呢年出世嘅人

## 響呢年死嘅人

## 節慶、風俗習慣
555年

## 大件事

## 響呢年出世嘅人

## 響呢年死嘅人
*蕭繹，南朝梁元帝
*王僧辯，南梁將領

## 節慶、風俗習慣
548年

## 大件事
* 侯景之亂
** 廣州刺史元景仲依附侯景叛亂。

## 響呢年出世嘅人

## 響呢年死嘅人

## 節慶、風俗習慣
534年

## 其他紀年

*中國
**南梁：中大通六年
**北魏：永熙三年
***劉蠡升：神嘉十年
**東魏：天平元年
*中國週邊
**高昌：章和四年
*朝鮮半島
**高句麗：安原王三年
**新羅：法興王二十年
**百濟：聖王十一年
*日本
**安閑天皇三年
**皇紀：1194年

## 大件事
*北魏分裂成東魏、西魏，北魏滅亡

## 響呢年出世嘅人

## 響呢年死嘅人

## 節慶、風俗習慣
青洲 (香港島)

**青洲**（英文：**Green Island**）係香港中西區嘅島，又叫做**大青洲**，同東面嘅小青洲一齊叫大小青洲。青洲面積10公頃，響香港島堅尼地城西北，中間隔住硫磺海峽。

青洲冇人住，只係有一個自動氣象站，係全香港第一個同時用太陽能同風能發電嘅。島上面重有懲教署青洲羈押中心同青洲警署，同埋兩座已經係法定古蹟嘅青洲燈塔。

1990年代，港府曾經研究填海將青洲同香港島連埋一齊，但畀環保團體抗議，最後搞唔成。
青洲

**青洲**係：
*香港地名
**香港島中西區嘅青洲
**西貢區斬竹灣嘅青洲
**西貢區清水灣嘅青洲
**北區嘅青洲
**葵青區嘅青洲，已同新界大陸相連，連住葵涌
*澳門地名
**花地瑪堂區嘅青洲
*深圳地名
**沱濘列島嘅青洲

## 睇埋
* 青州
寶雅苑

**寶雅苑**（）是香港一個在1989年蓋好的居者有其屋計劃屋苑，在香港新界大埔新市鎮，在居屋第十期甲和第十期丙賣。這個屋苑在大埔區，附近是太和邨，一共有三座Y3型樓。有兩個幼稚園和一個中學，分別是天主教大埔幼稚園、中國基督教播道會寶雅幼兒學校和神召會康樂中學。提供2,448個單位，實用面積約379至638平方呎，主打開放式至兩房單位。該屋苑交通便利，步行至太和港鐵站約4分鐘。 

## 樓宇

## 鄰近地方
*太和邨
*太和商場
*太和站
*太和體育館
*大埔墟

## 連結
*房屋署寶雅苑資料
太和廣場

**太和廣場**（**Tai Wo Plaza**，又叫做**Tai Wo Shopping Centre**），2010年之前叫**太和商場**，係響香港新界大埔太和邨入面嘅商場。購物中心響1989年起好，原本係房屋署物業，而家係領展管嘅購物中心。

太和廣場響東鐵綫太和站隔籬，曾經響1990年代中翻新過。

太和廣場四層樓高，商用面積有13,200平方米咁大，有127間舖頭同80個街市檔。 

太和廣場係領展幾個重點發展商場嘅其中一個，領展引入大型連鎖店（例如豐澤電器）去提升競爭力。由2007年中開始，領展（嗰陣時叫領匯）將太和廣場再翻新過。

## 攷

*太和廣場
The Rev

**James Owen Sullivan**（），藝名**The Rev**同 **The Reverend Tholomew Plague**，係美國樂隊Avenged Sevenfold嘅鼓手同和音，重係另一支樂隊Pinkly Smooth嘅主唱。2009年12月28號，有人發現佢死喺自己間屋，當時得廿八歲，初步判定係自然死亡。

## 參考

類:鼓手
類:美國男歌手
鄭國

**鄭國**係唐字，可以指：

*鄭 (周)，周朝諸侯國，君主係鄭侯。
*鄭國，隋末由王世充喺洛陽建國，只維持咗三年（619年-621年）。

## 人名
#鄭國，中國戰國時代韓國水利工程師，喺秦國起咗鄭國渠。
#鄭邦，字子徒。後世因避漢高祖諱而改名國，入孔門，為孔子七十二賢之十九。唐開元封「榮陽伯」，宋封「朐山侯」。
#2007年度溫哥華華裔小姐競選友誼小姐得獎者鄭國。
Unfortunate Snort

**Unfortunate Snort** 係美國先鋒樂隊Pinkly Smooth2002年出嘅首張亦都係唯一嘅大碟。

As for the bands future, Synyster Gates recently quoted in Rolling Stone magazine by reporter Danny Geeburr that "I just talked to Silverspur and we thought it might be fun to experiment with the band again since we haven't played together in countless years." There has been no further information on the band since then.

## Track listing

## Personnel
*The Rev (***Rat Head***) - 主唱, 鼓, 鋼琴 
*Synyster Gates - 結他
*Justin Sane - 鍵盤, 鋼琴, 低音結他 
*Buck Silverspur (***El Diablo***) - 低音結他
*D-Rock (***Super Loop***) - 鼓
Pinkly Smooth

**Pinkly Smooth**係支美國嘅先鋒金屬搖滾樂隊，係Avenged Sevenfold嘅鼓手The Rev嘅Side project，喺呢個樂隊The Rev擔任主音歌手。

2001年夏天Pinkly Smooth喺加州Huntington Beach埋班，成員係The Rev（Rathead）同Avenged Sevenfold結他手Synyster Gates，加埋Ballistico前成員Buck Silverspur（El Diablo）同D-Rock（Super Loop）。

到而家為止，呢支樂隊淨係2002年喺Bucktan Records出咗Unfortunate Snort呢一張大碟，Avenged Sevenfold嘅前低音結他手Justin Meacham喺呢張大碟都有份彈鍵盤同鋼琴，不過佢好快就退出咗。

2009年12月28號，The Rev喺加州Huntington Beach自己間屋被發現死咗，初步研判係自然死亡。

## 樂隊成員
*Synyster Gates - 結他 (2001年&ndash;而家)
*Buck Silverspur (***El Diablo***) - 低音結他 (2001&ndash;而家)
*D-Rock (***Super Loop***) - 鼓手 (2001&ndash;而家)

### 舊成員
*Justin Meacham - 鍵盤, 鋼琴, 低音結他 (2001&ndash;2002)
*The Rev (***Rat Head***) - 主音歌手, 鋼琴 (2001&ndash;2009) (死咗)

## 大碟
**[[Unfortunate Snort]]* (2002年)

## 參考
香港政府總部

（）係香港特別行政區政府嘅行政決策總部，由所有決策局（又叫做政策局）組成，名義上嘅首長係政務司司長。

## 史
呢個部門最早叫**殖民地司署**（Colonial Secretariat），首長係殖民地司（Colonial Secretary）；之後中文名分別改做**輔政司署**同輔政司；1976年改為**布政司署**（Government Secretariat），首長改做布政司（Chief Secretary）。香港主權移交時，中文名再改到而家個名。

## 辦公地方
政府總部由殖民地時期已經響中環政府山，而家座中區政府合署就係1950年代起。到2012年，添馬艦新嘅政府合署起好，搬過去做新嘅政府總部。

## 睇埋
*香港特別行政區政府部門
*香港特別行政區政府
免費午餐

**免費午餐**（；；）係中國社會福利基金會屬下嘅慈善機構，2011年4月2號成立。

## 由來
2011年2月，國務院發展研究中心中國發展研究基金會出嘅一份同中國貧困地區學生有關嘅營養調查報告，話中、西部貧困地區啲細路超缺營養。其中被調查嘅學生範圍入面，有12％遲發育，72%上緊堂時肚餓；學校嘅寄宿生體重同身高方面，全國農村學生嘅平均水準都低過市區，其中男仔分別低過10kg同11cm，而女仔分別低過7kg同9cm。報告重話中國啲細路喺低收入家庭出現，令將來嘅人力資本出現巨大損失，形成「貧困代際」嘅傳遞。重強調政府應該將兒童嘅營養干預納入基本職責，由執政黨同國家做出政治承諾。同年4月2號，鄧飛同500位記者、中國大陸幾十家主流媒體、及中國社會福利基金會一齊搞免費午餐基金公募計劃，提出為貧困學童提供免費午餐。

## 出面網頁
* 

類:慈善團體
類:中國組織
亞馬遜河豚

**亞馬遜江豚**（又叫**亞馬遜淡水豚**或**粉紅河豚**、**粉紅淡水豚**，英文俗稱**boto**，學名*Inia geoffrensis*）係亞馬遜河同奧里諾科河（Orinoco）流域特有物種，亦係體型最大嘅淡水豚。

喺世界自然保護聯盟（IUCN）名錄中又以**Amazon Dolphin**、**Boto Vermelho**、**Boto Cor-de-Rosa**、**Bouto**、**Bufeo**、**Dauphin de l'Amazone**、**Inia**、**Pink Dolphin**、**Pink Freshwater Dolphin**、**Pink Porpoise**以及**Tonina**等別名來指稱呢個物種。

## 分類

1817年Henri Marie Ducrotay de Blainville首次對呢個物種做咗典型樣本嘅描述。

1998年嘅《世界水生哺乳動物：分類與分佈》將 *I. geoffrensis* 編列為單獨嘅「種」，以下係三個已知「亞種」：

:*I.g. geoffrensis*—亞馬遜盆地種群（唔包括Teotonio急流以上嘅玻利維亞境內馬德拉河流域）。
:*I.g. boliviensis*—亞馬遜盆地馬德拉河流域種群。
:*I.g. humboldtiana*—奧里諾科盆地種群。

一啲早期分類系統將 *boliviensis*當係另外一種。

## 特徵
亞馬遜河豚嘅體表顏色並唔限於粉紅色一種，重可以係暗褐色、灰色、藍灰色或者乳白色http://www.wdcs.org/dan/publishing.nsf/allweb/678080BD6107C067802569CB00538AD6。成體典型身長2.5米，重150千克。佢嘅鰭狀前肢略向後彎曲，同驅幹相比顯得較大，雖然無背鰭，但係背部鈍三角形嘅脊狀隆起顯示出演化時遺留嘅痕跡。喙部突出，又長又尖，上下顎各有25至35隻牙，前部牙齒呈立錐狀，後部較平並有細小嘅尖銳突起。兩種牙齒分擔唔同工作，前者用嚟攫取獵物，後者用嚟咀嚼。亞馬遜河豚通常沉落河底食蝦、蟹、魚仔，有時重會捉體形較細隻嘅龜。

呢種淡水豚通常係單獨或成對生活，但有時為咗捕獵而組成多達廿幾條群體。唔似其他海豚，亞馬遜河豚嘅頸椎骨唔係連成一體嘅，佢個頭可以靈活咁轉動。雖然眼睛好細粒，但視力都算唔錯，只不過腫脹嘅下頜會擋住向下視線，有時為咗觀察需要，佢哋會將身體翻轉，改泳姿為仰泳。

## 保護
整體上處於危險境地嘅淡水豚之中，亞馬遜河豚嘅狀況算係最安全嘅。但即使係咁，IUCN響1994同2000年發佈嘅紅色名錄中都將佢歸入「易危」（Vulnerable）級別上。同棲息地日益萎縮嘅恒河豚、印度河豚以及新近滅絕嘅白鱀豚相比，亞馬遜河豚嘅棲息地同種群規模長期以來保持得重算穩定。但因雨林受到妨礙，一直都做唔到全面考查，估計，亞馬遜河豚嘅總數量大概係1萬條左右。

人並冇直接針對亞馬遜河豚嘅獵殺行為，但係漁民為咗防止漁業生產受到干擾，或者為咗保護漁具，有時會殺死佢哋。但未清楚呢種「被動」嘅捕殺係咪對局部種群構成威脅。由1988年開始巴西、玻利維亞以及秘魯、委內瑞拉同哥倫比亞嘅保護區已相繼立法禁止呢種行為。

亞馬遜流域同奧里諾科盆地嘅人口膨脹已經引起一啲科學家嘅憂慮。長江流域嘅水利工程直接導致了白鱀豚滅絕，而喺呢個區域，類似嘅工程亦正緊鑼密鼓咁籌劃緊。環保人士正四處奔走希望可以阻止呢個方案實施。

有報導指亞馬遜河豚因汞中毒死亡。呢類死亡事件一般發生響掘金礦附近，因為喺黃金開採期間經常以汞作為分離金同沙石嘅材料。

## 傳說
響亞馬遜河嘅故事裏面，亞馬遜河豚會喺夜晚變成英俊嘅青年去迷惑少女同搞大佢哋個肚，一到天光又會變返河豚嘅樣。呢個神話嘅出現，有可能係呢種河豚嘅生殖器同人類好似。

## 參考
*  Database entry includes a lengthy justification of why this species is vulnerable
* Montgomery, Sy (2000). Journey of the pink dolphins : an Amazon quest. Simon & Schuster, 317 pages. 068484558X


## 出面網頁
* Book: "粉紅色的海豚，河裏的朋友"
* Projeto Boto -  a non-profit research project that is increasing knowledge, understanding and the conservation prospects of the Amazon's two endemic dolphins - the boto (*Inia geoffrensis*) and the tucuxi (*Sotalia fluviatilis*)
* ARKive - 亞馬孫河豚的圖片和錄影 ''(Inia geoffrensis)''
* *Dolphins, Whales and Porpoises: 2002–2010 Conservation Action Plan for the World's Cetaceans.* IUCN/SSC Cetacean Specialist Group 2003, Reeves et al. HTML copy of book-length report
*  Convention on Migratory Species page on the Amazon Dolphin
* Walker's Mammals of the World Online - Amazon Dolphins
* Animal Info page on the Boto
* Cetacea.org page on the Boto (From the Wayback Machine)
* Virtual Explorers
灰林鴞

**灰林鴞**（學名：***Strix aluco***）係一種結實同中等身材嘅貓頭鷹，普遍分佈響歐亞大陸嘅林地。

## 參考
SR-71

**SR-71黑鳥**（**SR-71 Blackbird**）係美國空軍用嘅一款三倍音速長程戰略偵察機，洛歇用A-12做基礎，同系列嘅另一款機型係YF-12攔截機。
十二平均律鋼琴曲集

**十二平均律鋼琴曲集**（德文：**Das Wohltemperierte Klavier**）係一組由巴哈為獨奏鍵盤樂器作嘅音樂。
蘭卡 (澳洲女歌手)

**Lenka**（），原名**Lenka Kripac**，係個住喺美國嘅澳洲女唱作人同演員。

## Leben
1978年Lenka喺新南威爾士出世，7歲嗰年全家搬咗去悉尼，喺嗰度佢開始返學同入咗澳洲青年劇團學戲，一齊學戲嘅重有Cate Blanchett等演員。喺劇團嘅學習，令到佢可以更多嘅喺戲劇、電視劇同獨立電影入邊出現。

Lenka喺當個人歌手之前，喺Electronic Rock樂隊Decoder Ring入邊擔任主唱彈鍵盤，Decoder Ring樂隊為*Somersault*呢部電影擔任配樂，出咗同名嘅原聲大碟。

Lenka因為決定要獨立發展，2007年去咗洛杉磯，之後就同美國嘅Epic Records（Sony BMG）公司簽咗約，2008年就出咗用「Lenka」做藝名嘅同名大碟（呢張碟2009年8月7號喺德國都出咗），2009年秋天又出咗細碟"Trouble is a Friend"。

## 出嘅碟
### 大碟
* Lenka （2008年）
* Two （2011年）
* Shadows  (2013年)

### 細碟
* The Show （2009年）
* Trouble Is A Friend （2009年）
* Knock knock （2009年）

### 喺Decoder Ring
* Somersault （2004年）
* Fractions （2005年）

## 出面網頁

* Lenka官方網站

類:澳洲女演員
長安巴士總站

**長安巴士總站**係香港青衣北嘅一個巴士總站，喺長發邨同埋長安邨一期，喺1987年因九龍巴士44M線搬入嚟而正式開幕。呢個巴士總站係成個青衣區最多巴士線途經嘅總站，有20條巴士線同埋四條小巴線經呢道或者喺道做總站，係成個青衣區之冠。由於呢個巴士總站好近長發邨、長安邨、青宏苑、青逸軒、青泰苑、灝景灣等多個屋苑，所以用呢個巴士總站嘅乘客好多，有啲路線嘅主要客源都係嚟自呢個站。

## 設計
長安巴士總站有七個巴士月台，以及小巴同埋的士月台各一個，方便乘客揀唔同路線。而九巴為咗方便乘客上車，去同一個地區嘅巴士線會編去同一個巴士月台，例如路線41M、42M、43B和同埋243M都係去荃灣，所以佢哋都係停喺同一個月台。

## 總站路線
### 巴士線
*41A：長安—尖沙咀東
*44（晨早繁忙時間特別班次）：長安→旺角東站
*44M：長安—葵涌邨（晨早繁忙時間特別班次：長安→葵興站）
*948（繁忙時間特別車）：長安—銅鑼灣（天后）
*948A（晨早繁忙時間特別車）：長安→銅鑼灣（天后）
*948P（晨早繁忙時間特別車）：長安→銅鑼灣（天后）
*X42P（晨早繁忙時間特別班次）：長安→藍田站

### 小巴線
*88E（下晝七點後）：長安—青衣邨
*401（晨早特別車）：長安→石蔭

## 途經路線
### 巴士線
*41：九龍城碼頭—長青
*41M：荃灣站—青衣邨
*41P（繁忙時間特別車）：荃灣鐵路站—青衣碼頭
*42C：藍田站—長亨
*42M：荃灣（愉景新城）—長宏
*43B：荃灣西站—長青
*44：旺角東站—青衣邨
*49P（下晝繁忙時間特別車）：沙田市中心→青衣碼頭
*49X：廣源—青衣碼頭
*241X（晨早繁忙時間特別車）：長青→愛民
*243M：荃灣（愉景新城）—美景花園
*A31：機場（地面運輸中心）—荃灣（如心廣場）
*E31：東涌（逸東）—荃灣（愉景新城）
*E32：機場博覽館—葵芳（南）
*N31：機場（地面運輸中心）—荃灣（愉景新城）
*NA31：港珠澳大橋香港口岸—荃灣（如心廣場）（經機場客運大樓）
*N41X：紅磡站→長宏
*N241（通宵線）：紅磡站—長宏

### 小巴線
*88A：担杆山路／長安 ↺ 美景花園
*88E（下晝七點前）：青衣邨 ↺ 青衣站
*401：石蔭—青衣碼頭
*402S（通宵線）：荃灣眾安街—青衣碼頭

## 參考

*http://www.kmb.hk
*http://www.681busterminal.com
舞火龍

**舞火龍**係香港島嘅傳統習俗，響銅鑼灣大坑同薄扶林村都有，當中大坑舞火龍最出名，而薄扶林舞火龍就相對少啲人知。舞火龍最遲響19世紀尾就已經出現，但實際幾時開始就查唔到。

## 睇埋
*舞龍
野古草

**野古草**（學名：）係禾本科野古草屬嘅植物。分佈喺朝鮮、中南半島、日本、俄羅斯東部同埋中國大陸嘅西藏、除新疆、青海外嘅全國各省區等地，生長喺海拔80米至2,000米嘅地區，一般生喺山坡草叢裏面、林緣灌叢、山坡灌叢、路邊或者山坡灌木林裏面，家下重未由人工引種栽培。

## 第啲名
硬骨草，白牛公，烏骨草（廣東）

## 唔同名
* Arundinella depauperata (Rendle) Keng et al.
* Arundinella hirta (Thunb.) C. Tanaka var. depauperata (Rendle) Keng

## 資料來源

*
荷蘭經濟部

荷蘭**經濟部**（Ministerie van Economische Zaken）喺主管荷蘭經濟嘅行政部門。

## 任務
經濟部嘅任務喺「促進荷蘭持續性嘅經濟成長」，注重喺「知識經濟同創新」、「競爭力與動力」同埋「商業機會」等關鍵領域。

## 組織
經濟部長負起部會嘅政治責任。通常有一個國務秘書（Staatssecretaris）在旁邊幫部長做政務，國際上叫做國際貿易部長（Minister for Foreign Trade）。

公務部門由正副秘書長率領。經濟部設有四個總署，同埋一啲支援部門。呢四個總署喺：
* 對外貿易關係（Buitenlandse Economische Betrekkingen）
* 經濟政策（Economische Politiek）
* 能源及電信（Energie en Telecom）
* 企業及創新（Ondernemen en Innovatie）

經濟部下轄嘅行政機構有：
* 電信局（Agentschap Telecom）
* 國際企業合作局（Economische Voorlichtingsdienst, EVD）
* 創新及永續發展局（SenterNovem）
* 消費者管理局（Consumentenautoriteit）
* 荷蘭專利中心（Octrooicentrum Nederland）
* 國家礦業監督局（Staatstoezicht op de Mijnen）
* 中央規劃局（Centraal Planbureau）
* 能源管制處（Energiekamer）
* PIANOo（Professioneel en Innovatief Aanbesteden, Netwerk voor Overheids-opdrachtgevers）：協助政府組織的承包程序

另外，仲有三個獨立運作嘅局處：
* 中央統計局（Centraal Bureau voor de Statistiek）
* 荷蘭競爭力管理局（Nederlandse Mededingingsautoriteit）
* 獨立郵政電信管理局（Onafhankelijke Post en Telecommunicatie Autoriteit）。

## 連出去
* 荷蘭經濟部
申花聯城合併

**申花聯城合併**係發生喺2007年2月，中國足球超級聯賽開賽前嘅一次大事。上海申花足球俱樂部同埋上海聯城足球俱樂部兩間中超足球會，通過收購形式合併做上海申花一間，上海聯城自此不復存在。

## 概況
2007年初，足壇出現咗上海聯城擁有者、著名商業家朱駿準備出資收購上海申花嘅消息。之後兩間足球會發出合併公示，聯城重正式向中超聯賽委員會提出退出參加跟住落嚟嘅2007賽季比賽嘅申請，到2月10號中國足協同中超聯賽委員會收唔到反對意見，正式批准雙方合併。

## 人員
原申花嘅投資方被收購後，退出咗新足球會，而原本上海聯城嘅擁有者朱駿就做咗新申花嘅主席。聯城嘅主教練吉梅內斯做咗新申花嘅主教練，原申花嘅主帥吳金貴最初被派去海外進修，不過賽季後期最終接替咗吉梅內斯嘅位置。

## 影響
由於兩支足球會原本都係中超球隊，雙方陣容本來就相對完整，合併造成新申花人員嚴重過剩，球隊被外界戲稱為「魔獸」。而好多原本兩隊嘅球員就因此陷入冇波踢嘅境地，而且由於已經錯過咗中國足球轉會嘅期限，大多數都唔能夠喺嗰個賽季轉會。於是好多原本已經入咗一線隊嘅球員，又俾人放返預備隊。賽季中期，申花重將一部分球員外借到新加坡聯賽遼寧廣原。

喺2008年季前轉會時，申花一口氣將47名球員掛牌，係多年中國足球轉會之最。最後其中十幾名球員搵到租借或者轉會嘅目標，略為舒緩足球會人員過剩嘅情況。

足球會合併之後，朱駿選擇將原本上海聯城嘅參賽資格直接註銷，而冇轉讓畀據聞出價1200萬嘅重慶力帆，成為中國足壇極少見嘅直接解散頂級足球會嘅事例。

## 參考




## 睇埋
* 朱駿
* 上海申花
* 上海聯城
* 上海九城

## 連出去
* 新浪網
海神號

**海神號**可以係：
*《海神號遇險記》（The Poseidon Adventure）嗰隻虛構嘅船
**《海神號 (電影)》，改篇電影
*海神號 (巴拿馬)（SS Poseidon）
*海神號 (希臘)（ST Poseidon）
窄葉薹草

**窄葉薹草**（；學名：）係莎草科薹草屬嘅長年生超矮嘅草本植物。而家喺中國大陸嘅西藏自治區等喺海拔4,400~5,460米嘅地區可以搵到，多數生喺山坡、河漫灘、草甸、灌叢或者草原，家下重未由人工引種栽培。

## 參考
* 
*  窄叶薹草 Carex montis-everestii Kükenth. 中国植物志
* Carex montis-everestii 中国高等植物信息系统
* arex montis-everestii Kükenth.  窄叶薹草 中国自然标本馆

類:薹草屬

類:高寒植物
文理書院 (香港)

**文理書院**係香港柴灣一間中學。

## 史
文理書院本來係一間私立學校，校址喺今日港鐵天后站上面栢景臺，近維多利亞公園。後來書院得到政府資助，搬去家下柴灣興華邨呢度。前香港球星林尚義曾經喺學校教體育，但唔夠一年就走咗。後來學校繼續擴展，並開辦九龍分校。

## 辦學宗旨
五育並重發展潛能，培育熱愛祖國，關心社會，有理想識見，勇於服務社群嘅青年。通過校本管理，全校參與，同校友、家長、社會機構緊密合作發展全人教育。

## 信念、使命同校訓

信念
 
* 五育並重，發展潛能，培育熱愛祖國、關心社會、有理想識見、勇於服務社群的青年。 

使命

* 通過校本管理、全校參與、與校友、家長、社會機構緊密合作，發展全人教育。

校訓

* 博學、審問、慎思、明辨、篤行 

## 學校設施
校園面積5499平方米。資訊科技教學設施包括多媒體學習中心、電腦室、二百幾部電腦、手提電腦40部；另有語言實驗室、視聽室、輔導室、禮堂、圖書館、飯堂等；全部課室及特別室都裝咗冷氣、投影機及電腦。

校舍內嘅設施如下：

## 學校公共交通
* 的士：喺萃文道落車
* 巴士：81、82、84S、N8、106、694、682、802、319、8X、118、606、780、780P、N118
* 地鐵：港鐵柴灣站E出口 - 興華邨
* 專線小巴：66

## 資料來源

## 連出去
* 文理書院（香港）
1年

## 大件事
;中國
* 王莽加爵「安漢公」。
* 漢平帝追諡孔子為褒成宣尼公，孔子後裔為褒成侯，自此孔子正式登上中國傳統社會神壇。

## 響呢年出世嘅人

## 響呢年死嘅人

## 節慶、風俗習慣
大任町

**大任町**（町讀艇，；）係喺日本福岡縣中部一個町。屬於田川郡。大任町個名源自佢成立時來源嘅兩條村名大行事村、今任原村。
彥根城

**彥根城**係一間喺日本滋賀縣彥根市金龜町嘅古城，同時係日本國寶同國家古蹟中僅存嘅四座木造城堡之一。別名**金龜城**（）。

## 歷史
彥根城歷史悠久，最早是在1600年，由當時的將領，也就是德川四天王之一的井伊直政領功後計劃建造，但1602年直政過世，長子井伊直勝（又名直繼）繼承父業，在1603年，彥根城才開始動工興築，當時彥根城的地理位置兼具保衛和戰略優勢，對關原之戰爆發後的戰亂有穩定效果。

由於連年戰亂，此木造城堡的建材多由一些殘破的城守拆替而來，如西之丸的三重櫓台建材來自淺井長政的小谷城，天平櫓台建材來自豐臣秀吉的長濱城，太鼓門建材來自石田三成的佐和山城，天守閣建材則來自大津城的天守。1605年，城堡本體大至具有規模後，直勝才率領家屬與家臣進駐。1614年，井伊直勝的弟弟井伊直孝由於兄長病弱，正式成為彥根城的第二代藩主。在1616年直孝開始進行外廓擴張的工程，並將城廓改造的更為堅固，且增建了御殿。彥根城約在1622年正式完工，一共花了近20年的建造時間。在1633年，直孝受封35萬石，是德川家康下譜代大名中受封最高的將領。

1677年，井伊氏更以唐玄宗的離宮庭園為概念，在彥根城中興建了**[[玄宮園]]**。園內的鳳翔台可從下往上眺望彥根城，是藩主招待貴賓之處（現已成為日式茶道的茶室）。1677年後，井伊直孝仍增建彥根城，鞏固其軍事地位。

幕府末年，1890年，井伊氏第14代中有名的大老井伊直弼成為彥根城的末期藩主之一。其子井伊直憲即彥根城最後一代藩主，日本廢藩置縣之後，井伊氏與彥根城的關係依然相當緊密，1953年擔任彥根市市長的井伊直愛就是井伊氏的直系血親。

## 近代
1873年明治時期頒布了廢城令，彥根城由於年久失修而被列入了清單，在1878年，當時的內閣總理大臣，滋賀縣出生的大隈重信將彥根城從廢城清單中移除，並著手整修工程；1931年，天守閣的瞭望塔依日本國寶法被指定為國寶。

1950年，由於日本第一大湖琵琶湖被指定為國家公園，民眾選出了琵琶湖八景，其中第七景「月明」就意指彥根古城在月光下的美景（資料）。

在1951年的6月9日，整修之後保存良好的彥根城被指定為國家的特別史蹟，比知名的姬路城早了5年。1952年，新的文物保護法頒定，彥根城被列為日本的最重要的基礎國寶之一。1987年，以展示彥根城城裡文物的**彥根城博物館**開幕，藏有約6萬5千件重要文物，包刮井伊家歷代歷代征戰所用的朱紅盔甲、刀劍。以及能劇面具、茶道具、書畫等藝術品。最重要的是也保存了彥根城自興建至今所能找到的繪圖和文獻。1987年，由水戶市贈送的黑天鵝群也開始在彥根城的護城河中生活，成為民眾餵養、觀光客取景的一角。井伊直弼童年在彥根城中居住之地被稱為「埋木舍」也是保存的史蹟之一，埋木舍在1985年時開始修復，在1991年完工。

## 列入日本文化財產嘅建物
國寶
*天守、附櫓及多聞櫓

國家指定嘅重要文化財產
*天秤櫓 
*太鼓門及續櫓
*西之丸三重櫓及續櫓 
*二之丸佐和口多聞櫓 
*馬屋

註：**多聞櫓**喺松永久秀所創嘅城堡建築方式，結合咗同倉庫、城兵嘅居住空間同埋防衛圍牆喺一齊嘅建築物。亦都有人叫做**箭樓**。

## 相

File:Hikone castle15s3200.jpg|天守
File:Hikone castle17s3200.jpg|天守
File:Hikone castle18s3200.jpg|天守
File:Hikone castle22s3200.jpg|天守内部（第二層）
File:Hikone castle04s3200.jpg|廊下橋
File:Hikone castle02s3200.jpg|太鼓門櫓
File:Hikone castle11s3200.jpg|天秤櫓的門
File:Hikone castle06s3200.jpg|馬屋


## 參考

## 出面網頁

*彥根城介紹 - 日語
*Hikone Castle - 英語
*彥根城圖片 - Flickr
王墳

**王墳鎮**，屬於中華人民共和國山東濰坊青州市，位於青州市西南山區，管轄101個行政村，總面積229.6平方公里，其中耕地4.4萬畝，喺青州市面積最大嘅鄉鎮。2005年人口有5.1萬。
人狼

**人狼**（；），又叫**狼人**，日文叫**狼男**（），係一種源自歐洲嘅傳說生物。

## 描述

根據傳說，人狼平時就噉望落同普通嘅人類冇咩分別，但每逢月圓之夜一到，佢哋就會由人變成狼（可以係全身都變成狼，又或者係淨係頭變成狼、身體多咗毛但保持人噉形）；喺狼身狀態下嘅人狼通常會唔能夠控制自身嘅獸性，會襲擊周圍嘅家畜或者人；喺好多故仔入面，畀一個處於狼身狀態嘅人狼咬到嘅人仲會跟住變埋做人狼。

## 簡史
講人狼嘅故仔早喺 19 世紀經已存在，而廿世紀後出名而且有講人狼嘅故仔就有《吸血新世紀系列》。
## 註釋

## 睇埋
*恐怖故仔
*吸血鬼
*芬里厄
*大野狼

## 攷
條尾光鰓魚

**條尾光鰓魚**（學名：）喺雀鯛科光鰓魚屬嘅魚類，俗名叫做三葉光鰓雀鯛。分佈喺太平洋西部至中部、北至日本琉球群島以及南海諸島、臺灣南部等，常棲息喺枝狀珊瑚叢上面。呢個物種嘅模式產地喺Ternate。

## 資料來源
同距鳳仙花

（學名：）係鳳仙科鳳仙屬嘅草本植物。分佈喺緬甸同埋中國大陸嘅雲南等地，生長喺海拔2,700～2,800米嘅地區，見喺亞高山山谷溪流同埋陰濕處，而家重未由人工引種栽培。

## 攷
* 

類:鳳仙屬

類:花卉
海龍目

**海龍目**（Thalattosauria，意思係「海洋蜥蜴」）係群史前海生爬行動物，生存喺三疊紀嘅中到晚期。某啲海龍類可以成長到4公尺以上，發展出扁平嘅尾巴，適於海中環境。海龍類嘅外表類似蜥蜴，但佢哋嘅演化關係重未確定，大部分科學家將海龍目嘅演化位置歸類喺魚龍類同主龍類之間。

## 分類學

1905年，John C. Merriam建立海龍目同埋海龍科，包含一群特化的海生爬行動物，當時只包含海龍屬。自從部分科學家將阿氏開普吐龍科歸類於海龍目之後，海龍目的分類經常更動。部分科學家將阿氏開普吐龍科、海龍科共同歸類於海龍目，並建立**海龍超科**，以包含海龍屬的近親；而部分科學家提出狹義的海龍目，並建立**海龍形類**（Thalattosauriformes）以包含海龍目、阿氏開普吐龍超科。

### 分類
以下分類系統是根據Mikko Haaramo的研究與網站，以及一份2007年的研究。其中的海龍科是個並系群，該科包含Claraziidae科的直系祖先。

* **海龍目 Thalattosauria**
** **阿氏開普吐龍超科 Askeptosauroidea**
*** 貧齒龍 *Miodentosaurus*
*** 阿氏開普吐龍科 Askeptosauridae
**** 安順龍 *Anshunsaurus*
**** 阿氏開普吐龍 *Askeptosaurus*
*** 埃登那龍科 Endennasaurida
**** 埃登那龍 *Endennasaurus*
** **海龍超科 Thalattosauroidea**
*** *Nectosaurus*
*** 新鋪龍 *Xinpusaurus*
*** Claraziidae科
**** *Clarazia*
**** *Hescheleria*
*** 海龍科 Thalattosauridae (並系群)
**** *Agkistrognathus*
**** *Paralonectes*
**** 海龍 *Thalattosaurus*

### 系統發生學
海龍目傳統上包含阿氏開普吐龍科、海龍科…等科。近年來數名科學家提出海龍形類（Thalattosauriformes）取代原有嘅海龍目，而將海龍目嘅範圍縮細，接近原有嘅海龍超科嘅範圍。以下演化樹出自Mikko Haaramo嘅2004年研究：

## 資料來源
達摩

**菩提達摩**（；，拉丁轉寫：Bodhidharma），南北朝佛教高僧，亦都係中國禪宗初祖，尊稱「東土第一代祖師」、「達摩祖師」，同寶誌禪師、傅大士一齊叫「梁代三大士」。
菲律賓雀鯛

**菲律賓雀鯛**，俗名**厚殼仔**，係輻鰭魚綱鱸形目隆頭魚亞目雀鯛科嘅其中一種。
斗笠

**斗笠**，又叫做**笠帽**、**竹笠**，係一種用竹做嘅寬大帽，呈圓錐形，係將成熟竹子劈成竹篾用以做胎骨，再附上一層層嘅竹葉或者竹篾，用絲線固定，係東亞同東南亞農夫嘅傳統日常服飾，輕便好用，可以遮太陽擋雨。台灣早期有大量出產，俗稱「葵笠仔」，但家下市面上以大陸貨為主。

## 睇埋
*蓑衣
秦始皇兵馬俑

**兵馬俑**（）係秦始皇陵嘅一部分，響陝西西安臨潼東面5公里嘅下河村，西元前208年起好。而家經已係世界文化遺產。


Xian-Terrakotta-Armee-20-2012-gje.jpg
Xian-Terrakotta-Armee-22-2012-gje.jpg
Xian-Terrakotta-Armee-48-2012-gje.jpg
Xian-Terrakotta-Armee-44-2012-gje.jpg
Xian-Terrakotta-Armee-36-2012-gje.jpg
Xian-Terrakotta-Armee-Pit2-02-2012-gje.jpg
Xian-Terrakotta-Armee-Streitwagen-04-2012-gje.jpg
東西綫

**東西綫**可以係：
*日本
**東西綫 (東京地下鐵)
**JR東西綫
**東西綫 (神戶高速鐵道)
**東西綫 (札幌市營地下鐵)
**東西綫 (京都市營地下鐵)
**東西綫 (仙台市營地下鐵)（起緊）
*新加坡
**星加坡地鐵東西綫
*台灣
**台北捷運社子東西線（輕軌）
**阿里山森林鐵路嘅一條支線
*中國大陸
**上海軌道交通二號線，俗稱東西線
*香港
**屯馬綫，計劃初期叫「東西綫」
國籍

**國籍**係一個人歸屬一個國嘅國民嘅法律資格，亦都係一個國對國民外交保護嘅依據。國籍呢個概念響18世紀尾到19世紀初開始。
政治哲學

**政治哲學**係研究政治嘅「價值取向」嘅哲學，同國、政府、自由、財產、法律同執法有關，重提出咗「梗係」（ought to be）嘅構思，對現實政治做理性指引。

## 睇埋
* 政治
* 哲學
蘭桂坊人踩人慘劇

**蘭桂坊人踩人慘劇**，係1993年1月1號發生響香港中環蘭桂坊同埋德己立街嘅人踩人慘劇，21人死62人傷。

## 過程
1992年12月31號大除夕晚，好多市民同遊客到蘭桂坊慶祝，當晚響德己立街起咗個舞台同巨型氣球，電視台直播現場盛況。警方當時派咗118個警員在場維持秩序。

接近元旦倒數，在場聚集咗近2萬人，場面開始失控，有人噴氣罐式綵帶，又噴啤酒同汽水，又掟酒樽同磚，重燒報紙。到1993年1月1號零時倒數之後嘅幾分鐘內，有人首先跌倒，人群好似骨牌咁相繼跌倒，同時威靈頓街又不停有人群湧入，令到出現人踩人情況，有人甚至俾五層嘅人壓住。之後現場發現有人受傷，呼救聲始起彼落，人群先至停止擠壓。大量傷者瞓響路邊，遊人嘅個人物品就成地都係。
CID

**CID**可以係：
*刑事偵緝科（**C**riminal **I**nvestigation **D**epartment）
**刑事偵緝部 (香港)
**刑事偵緝部 (英國)
**刑事偵緝部 (愛爾蘭)
*美國稅務局嘅刑事調查部（**C**riminal **I**nvestigation **D**ivision）
*美軍嘅刑事調查司令部 （**C**riminal **I**nvestigation Comman**d**）
亂倫

**亂倫**，本義亂咗人倫，現守通常係指屋企人或有親戚關係嘅人發生性關係（包括愛撫或者性交）嘅行為，而某啲近親性交亦都係，但響法律上嘅定義範圍就好窄：有血緣關係嘅人之間嘅性交。
興治

**興治**（Hưng Trị，1588年—1590年）係大越國莫朝英祖莫茂洽嘅第五個年號，一共3年。

## 紀年

## 睇埋
*越南年號索引
*《大越史記全書》本紀卷之17　丁亥光興10年12月條同戊子光興11年條
狼人 (驚奇漫畫)

**狼人**（**Wolverine**）係美國驚奇漫畫嘅超級英雄之一，真名叫James Howlett，佢因為參加咗「Weapon X」呢個計劃，所以身體被植入咗Adamantium（驚奇宇宙之中最硬嘅金屬之一）。

## 能力
*超強嘅自愈能力
*1噸以上、2噸以下嘅力量（因為有超強嘅自愈能力同身體入面嘅Adamantium）。
*野獸嘅嗅覺
高錕

**高錕爵士**（，，），上海人，係華裔物理學家，光纖通訊同電機工程專家，被譽為「光纖通訊之父」，2009年拎咗諾貝爾物理學獎。

高錕無為光纖通訊申請任何專利，但佢話完全唔會後悔，佢話如果事事都係錢行先，光纖就唔會有今日咁大嘅成就，2018年9月23號，因為腦退化與世長辭，享年84歲。

## 參考

## 學術著作
* *Optical fiber technology*; by Charles K. Kao. IEEE Press, New York, USA; 1981.
* *Optical Fiber Technology, II*; by Charles K. Kao. IEEE Press, New York, USA; 1981, 343 pages.  .
* *Optical Fiber Systems: Technology, Design, and Applications*; by Charles K. Kao. McGraw-Hill, USA; 1982; 204 pages.  .
* *Optical fibre* (IEE materials & devices series, Volume 6); by Charles K. Kao. Palgrave Macmillan on behalf of IEEE; 1988; University of Michigan; 158 pages.  
* *A Choice Fulfilled: the Business of High Technology*; by Charles K. Kao. The Chinese University Press/ Palgrave Macmillan; 1991, 203 pages.  
* *Tackling the Millennium Bug Together: Public Conferences*; by Charles K. Kao. Central Policy Unit, Hong Kong; 48 pages, 1998.
* *Technology Road Maps for Hong Kong: a Preliminary Study*; by Charles K. Kao. Office of Industrial and Business Development, The Chinese University of Hong Kong; 126 pages, 1990.
* *Nonlinear Photonics: Nonlinearities in Optics, Optoelectronics and Fiber Communications*; by Yili Guo, Kin S. Chiang, E. Herbert Li, and Charles K. Kao. The Chinese University Press, Hong Kong; 2002, 600 pages.

## 相關書本
* 
* 
* 
* 
* K. C. Kao (June 1986), "1012 bit/s Optoelectronics Technology", *IEE Proceedings* **133**, Pt.J, No 3, 230–236. 
* 
* 
* 
** 

## 出面網頁

* Optical Fibre History at STL
* 2009年諾貝爾物理學獎簡介
* BBC: Lighting the way to a revolution
* Mountain View Voice: The legacy of Charles Kao
* Man who lit up the world – Professor Charles Kao CBE FREng *Ingenia*, Issue 43, June 2010
* 
* 
* 
* 第29屆大會 (1985) | 頒授學位典禮 | 香港中文大學，香港中文大學 
* 

類:下級勳位爵士

類:中國科學院院士
類:香港科學院院士

類:香港中文大學榮譽博士

類:上海人
貞觀

**貞觀**（）係個年號，可以係：
* 貞觀 (唐)：唐太宗嘅年號，共二十三年，對應西曆627年~649年。
* 貞觀 (日本)：日本清和天皇同陽成天皇嘅年號，共十九年，對應西曆859年~877年。
* 貞觀 (西夏)：西夏崇宗嘅年號，共十四年，對應西曆1101年~1114年。

## 西曆干支對應表
呢份表表示三個貞觀年號對應嘅西曆同干支。
冠軍

**冠軍**即係比賽贏咗第一嘅人。而「冠軍」呢個詞嚟自戰國時代，當時楚國有位大將軍畀咗楚王做上將軍，叫「卿子冠軍」，「冠軍」就變咗做大將軍嘅代號，即係所有將領嘅第一人，後尾啲人就將各種比賽攞第一名嘅人叫做「冠軍」。兩個都係第一名就叫做「雙冠軍」。

## 睇埋
* 亞軍
* 季軍
* 殿軍
* 優異獎
香港2009年元旦遊行

**2009年元旦遊行**係香港社會民主連線發起單車遊行，對香港政府2008年施政唔滿意。有100人由西灣河踩單車去中環遮打花園，爭取2012雙普選，重有唔同嘅團體去香港政府總部請願。

## 參攷
2010年死

以下係**2010年去世**嘅人同埋八爪魚：
;12月6號
*，中國舉重運動員
;11月24號
*黃華，中國官員
;11月16號
*王天林，香港導演同監製
;11月13號：
*羅君左，香港藝人
;10月27號
*曾敏傑，香港義工
;10月26號
*八爪魚保羅，足球「神算」
;10月18號
*彭沖 (政治人物)，中國共產黨黨員、官員
;10月10號
*楊善洲，中共黨員
;8月12號
*郎筠玉，中國內地粵劇演員
;7月30號
*錢偉長，中國科學家、教育家、官員
;7月27號
*陳浩才，香港樂評人
;7月21號
*蒙民偉，信興集團創辦人
;7月20號
*麥若彬，英國外交官、前駐華大使
;7月18號
*戴思聰，香港音樂人
;7月15號
*羅品超，粵劇名伶
;7月7號
*文強，前重慶市司法局局長
;7月5號
*賈宏聲，中國大陸演員
;7月1號
*王廷歆，華懋集團主席龔如心家翁
;6月30號
*朴容夏，韓國演員
;6月25號
*吳冠中，中國畫家
;6月20號
*黎新祥，香港足球代表隊教練
;6月13號
*華君武，中國美術大師
*毛夢索，中國足球員
;6月12號
*陳有后，香港戲劇家
;6月8號
*李東海，香港實業家、慈善家
;5月31號
*陳隸榮，陳方安生老公
;5月16號
*葛香亭，台灣電影演員
;5月中
*呂樂，香港總華探長，「四大華探長」之首
;5月5號
*奧馬魯亞拉杜瓦，尼日利亞總統
;4月21號
*薩馬蘭奇，國際奧委會終身名譽主席
;4月14號
*黃福榮，香港義工
;4月2號
*徐展堂，香港生意人
;3月31號
*狄娜，香港演員同生意人
;3月29號
*崔真英，韓國演員同歌手
;3月11號
*馮琳，香港電影演員
;3月8號
*楊俊傑，香港消防處消防隊目
;2月16號
*尹志強，香港足球員
;2月11號
*亞歷山大麥昆‎‎（Alexander McQueen），英國時裝設計師
;2月9號
*周啟邦，香港律師
;2月2號
*黃廷芳，新加坡企業家
;1月22號
*柯利達，英國外交官、前駐華大使
;1月4號
*美洲山德羅，阿根廷藝人
藤田恵美

**藤田恵美** （平假名：**ふじた えみ**，羅馬字：**Fujita Emi**，）係日本女歌手，音樂組合ル・クプル嘅成員，日本東京都清瀬市出身。身高160cm，A型血型。
阿爾巴尼亞旗

**阿爾巴尼亞旗**係代表阿爾巴尼亞嘅旗，深紅色底色，長方形，長寬比例係7:5，中間畫咗隻黑色雙頭鷹公。鷹公圖案嚟自15世紀幫阿爾巴尼亞反抗奧斯曼帝國入侵嘅民族領袖斯坎德培嘅印章。
貞觀 (唐)

**貞觀**（627年正月—649年十二月）係唐朝皇帝唐太宗李世民嘅年號，用咗22年幾。

## 睇埋
* 貞觀之治
香港2010年元旦遊行

**[[2010年]][[元旦]]遊行**係次香港泛民主派號召嘅遊行，由中環遮打道行到去西環中聯辦，目的係爭取香港政治制度發展，尤其係2012年落實雙普選，大會估計有1萬人參加，結果大會統計係超過3萬人，政府就話「幾千」人。

遊行終點畀香港警察封咗，示威者畀鐵馬隔喺中聯辦對面馬路；警察同示威者隔住鐵馬推撞；結果三個人受傷。後來社會民主連線同警方協議，畀遊行者擡個寫住「中共法西斯入土為安」嘅棺材去中聯辦門口，由警方接收，之後社民連勸示威者散水。

之後嗰日，何俊仁嚮電台話今次元旦遊行中發生嘅衝突，同香港民主黨無關。而社會民主連線黃毓民就話係小兒科。

1月7號，陳巧文話警方重案組有人搵過佢老豆，問陳巧文喺邊，因為佢涉嫌同元旦女警受傷有關。陳巧文話係當局玩白色恐怖迫害佢。

## 註

## 參攷
*蘋果日報：泛民下午三時開始遊行, 2010-01-01 14:11:00  http://www1.hk.apple.nextmedia.com/realtime/art_main.php?iss_id=20100101&sec_id=6996647&art_id=13583733
*明報：元旦遊行特別交通安排, 2010-01-01 11:33:00  http://news.sina.com.hk/cgi-bin/nw/show.cgi/2/1/1/1378611/1.html
*Twitter #0101hk http://search.twitter.com/search?q=%230101hk
*陳巧文： http://chanhauman.blogspot.com/2010/01/blog-post.html

### 網上影片

*2010元旦大遊行(2)長毛勇救陳巧文
*2010元旦大遊行(3)長毛呼籲群眾注意安全
*2010元旦大遊行(4) 陳巧文誣蔑長毛抽水
水坑口

，以前係香港島北岸嘅海角，上環西環之間。英人叫爾度做**屬領角**（），音譯**波些臣角**。按地名定義，水坑口同屬領角，係有分別。屬領角原係海邊一角，而角上係山仔。東邊有條坑，集谷地山水，流入海。入海之處，叫水坑口。該地舊時唐人聚成市，叫**大笪地**。

1980年代之前嘅地圖將荷李活道公園嗰頭當係水坑口，但起喺水坑上面，駁去荷李活道公園一帶大笪地嘅水坑口街先至係英軍登陸嘅實際位置。

## 歷史
水坑口喺英國統治之前，係一無所知。要計都只同裙帶路有啦𠹌。英國船，早喺香港島同九龍半島之間水域，作爲避風之港。

1840年到1842年英國同大清打第一次鴉片戰爭時，英軍測量船名修路化途經香港，測量附近水域同地方。認爲香港島北岸西面，有塊突出高地，平坦近海，軍旅紮得營，此處就係日後屬領角。

一八四一年一月廿號，英國嘅義律，同大清嘅琦善，簽訂《穿鼻草約》。英軍準備登陸香港島，揀咗海角做登陸同宣佈地點。按當時泰西各國通例，要有儀式，方爲正式擁有主權，而升旗亦係英國慣用儀式。登陸同升旗詳情，記載有兩版本，一說廿五號，卑路乍坐修路化登陸。一說廿六號，伯麥八點十五分升旗。於是乎，有說二合爲一，廿五號係登陸，廿六號升旗。另有說，廿六號同卑路乍誤寫，應該係廿五號伯麥升旗。無論點，英人在此駐紥升旗，宣佈香港爲英國領地。咁所以叫呢度做屬領角，而且叫升旗禮之日為開埠日。卅號發喻畀香港島上村民，宣佈英治原則。

英人得香港島後，開埠時開皇后大道，兜過屬領角。直到一八四五年，水坑口一帶，係域多厘城市區西邊鄙，當時水坑仍在，而荷李活道尾，就係家下水坑口街。開埠早期無水塘，只靠山水同井水。由於水坑口地近太平山，唐人聚居處，居民都會喺處攞水。

英軍喺屬領角，開有兵房。但後尾兵房拆咗。一直開畀公眾，或大笪地，或係公園咁。

一八五二年，香港總督文咸填海，是爲文咸填海計劃。水坑口又好，屬領角又好，都唔再近岸。
地盤科文

**地盤科文**（英文：**Construction foreman**）係地盤工人嘅主管，主要負責工作分配，同埋要睇實工程進度，通常要有起碼幾年做建築地盤嘅經驗。

## 睇埋
*判頭
第三世界科學院

**世界科學院**（，）係一個獨立嘅非營利、非政治性學術行政組織。

**第三世界科學院**（The Third World Academy of Sciences）喺1983年成立，由發展中國家嘅科學家發起，得到聯合國支持，意大利政府資助，總部設喺意大利的里雅斯特。

2004年12月16號改名做**發展中世界科學院**（The Academy of Sciences for the Developing World）。2012年9月再改成而家個名。

## 參考




## 連出去
*世界科學院
凹耳蛙

**凹耳蛙**（學名：）係蛙科湍蛙屬嘅兩棲動物，屬中國嘅特有物種。分佈喺浙江安吉縣同埋建德市以及安徽黃山，一般棲息喺山溪附近。佢生存嘅海拔範圍係380至700米。呢個物種嘅模式產地喺安徽黃山。

## 資料來源
訓練巴士

**訓練巴士**係巴士公司訓練巴士司機用嘅巴士（或者係客車）。

訓練巴士可以係用退役巴士改裝，可以係借用普通嘅巴士去做「臨時」訓練巴士等等，香港亦有駕駛學校以貨車底盤裝上客艙成為訓練巴士。
校巴

**校巴**，或者叫**校車**，**學校巴士**，係要嚟送啲學生返學同放學嘅巴士，通常係送幼稚園學生同小學生。

## 各國監管情況
喺北美洲，啲校巴整出嚟係專門用嚟接載學生，兼且受到規管。不過喺其他地方，校巴亦可以係借調去接載學生嘅巴士。
北愛爾蘭

**北愛爾蘭**（；愛爾蘭蓋爾文：**Tuaisceart Éireann**）係英國地方，係組成聯合王國嘅其中一國，喺愛爾蘭島東北。
零跡定理

希爾伯特嘅**零跡定理**（Hillbert's Nullstellensatz）係交換代數嘅一條基本定理，描繪代數環理想同代數集嘅對應，希爾伯特第一個證明。
中型巴士

**中型巴士**，即係嘥士大過小巴但係又細過大型單層巴士嘅巴士。冇統一定義話應該要幾長先算係中型巴士，一般嚟講大概8到11米長左右。
渠

:想搵「佢」嘅本字，去渠 (粵字)

**渠**就係喺地下或地底引水同排水用凹咗落去嘅路，亦可以指去水嘅管。可以攞嚟引乾淨水淋菜，亦可以攞嚟畀污遭水流走。渠有大有細，洗手盆嘅去水渠得十幾厘米直徑，排洪嘅明渠成30-40米闊。

## 睇埋
*坑渠
*元朗明渠
*啟德明渠

## 參考
*http://www3.uwants.com/viewthread.php?tid=8299215
八十後

**八十後**又叫**八零後**，或者寫做**80後**，廣義上係指1980年之後出世嘅人，又或者就咁指1980年代出世嘅人。呢個詞嚟自中國大陸，本來係指一孩政策下縱壞咗嘅獨生一代，帶少少貶義。

喺香港，1980年代出世嘅人舊時通常叫**八十世代**，或者夾埋1970年代尾出世嘅叫做第四代香港人；但係到咗2010年，一班鍾意參加示威遊行嘅廿幾歲後生仔女俾中文傳媒封做「八十後」政壇新力軍，令「八十後」呢個詞喺香港興起，但係香港所講嘅「八十後」嘅特質同大陸嘅有唔少分別。

## 註


## 類似嘅詞
*Y世代 （1978年到2000年出世嘅人，美國人常用）
*四代香港人嘅第四代 （1976年到1990年出世嘅人，香港人常用）
地下

**地下**（注意 ｢下｣ 字係多音字），喺粵語入面，可以係：


*地下（），即係**地面**噉解。引申指：
** 地下 (層)，一棟樓同街道相接嘅第一層，亦叫一樓；引申指：
*** 地下人：日本階級一種
** 沖繩島：琉球話叫 ｢地下｣。
*地面以下（），即係**地底**噉解，例如地下鐵、地下室。
**引申指表面睇唔到，亦即係唔公開，例如：
*** 地下組織：唔向社會公開嘅組織
*** 地下電台：唔向社會公開嘅電台
*** 地下音樂：唔向社會公開嘅音樂
**再引申指官方唔認可，例如：
*** 地下教會：中國大陸官方唔認可嘅天主教教會
*** 地下天文台：非官方嘅民間天氣預測組織

## 睇埋
*地底
天地造化之如來佛誕

**天地造化之如來佛誕**，減筆寫做**天地造化之如來佛𧩙**、**天地造化之如來佛旦**，係天地造化之如來佛，嘅寶誕。寶誕響五月十六。

## 註
張天師誕

**張天師誕**（減筆寫做**張天師𧩙**、**張天師旦**），係道教正一道第四十八代張天師「湛然天師」張彥頨（明弘治三年五月十八日生，字**士瞻**，誥封**正一嗣教致虛沖靜承先弘化真人**）嘅寶誕。

寶誕響五月十八，嚟紀念佢「東建家廟以紀曆代真人，西建萬法宗壇以奉上帝列真」，奠定天師府建築格局，兩次重修江西鷹潭大上清宮，令龍虎山成為「福地之冠」等等功德偉業。

## 註
諾沃克病毒

**諾沃克病毒**（**Norwalk virus**），又叫**諾如病毒**、**諾羅病毒**（**Norovirus**），係一種可以搞到非細菌性急性腸胃炎嘅病毒。呢隻腸胃炎癥狀好輕，只係噁心、嘔吐、唔帶血嘅腹瀉同埋肚痛。病毒可以經食咗受污染嘅嘢飲嘢食、人同人嘢接觸、掂到受污染嘅嘢，同埋氣霧化嘅嘔吐物傳播。

## 連出去
* 香港嘅食物安全中心：諾沃克病毒腸胃炎
引擎

**引擎**係英文 Engine 嘅上海話音譯，而廣東話就音譯成**N展**，即**發動機**或稱作原動機。亦直接當「副偈」（）解，原指將能量轉為動力嘅設備。

引擎一詞嘅含義延伸為做某件事嘅基本器具或固定機制。亦引申為互聯網或程式設計上嘅一種應用程式。

**機械**上意指：
* 發動機，一種利用燃油爆炸嘅能量推動活塞，轉換成動力嘅機械裝置。
* 熱機
** 蒸汽機
** 內燃機

**電腦**上意指：
* 搜索引擎
* 排版引擎
* 遊戲引擎
* 掃毒引擎

**戲劇**上意指：
* **[[急速引擎]]**（***'，***'），日本富士電視臺喺2005年夏季推出嘅電視連續劇。

### 引擎用途
車類、飛機、直升機、機器

### 引擎原理
使用物理中力同功嘅原理，通過原料同埋科學技術，而製作引擎。

### 引擎分類
* 石油能源引擎
* 氣能源引擎
* 生質能源引擎
* 電力引擎
* 太陽能引擎

## 睇埋
* 摩打
* 汽車引擎空轉(定額罰款)條例
大樹菠蘿

**大樹菠蘿**（；學名：**'）係[[桑科]][[桂木屬]]嘅[[常綠]]大[[喬木]]，原產[[印度]]同[[馬來西亞]]。[[香港]]市內常見樹木。

佢嘅[[菓]]可以當[[生菓]]食。

==名==
;**大樹菠蘿**
呢樖嘢係因為喺樹上邊結出嚟嘅果好似啲菠蘿噉，所以「大樹菠蘿」嘅名就係噉嚟。
;**菠蘿蜜**
由於呢樖嘢嘅果甜到好似啲蜜糖噉，加上香味比較犀利、果大到好出奇先至改咗噉嘅名。
;**波羅蜜**
;**波羅密**
同[[佛教]][[波羅密]]近音。
;**木菠蘿'''

## 形態
佢嘅樹有廿到卅米高，花係單性，雌雄同株，雖然佢啲花比較細，但係佢啲果比較大。佢嘅果生喺樹上面，至少有25厘米直徑咁大，最長可以去到60cm到，重量一般去到20kg，最大嗰嚿可以去到40kg。呢種樹結嘅係聚花果。佢嘅結果方面都靈舍唔同，唔單止喺生咗4——5年嘅細樹嫩枝都結果，甚至喺老莖都可以開花結果。喺樹到咗老年嗰時，主根都識結果。而佢嘅核好似啲栗咁大，入面有好多澱粉響度。成樖嘢都有乳汁。另外， 呢種植物嘅香味都幾犀利吓。

## 用途
菠蘿蜜嘅果可以當生果食，味道甜甜哋。啲核可以炒熟或煮熟當成飯嚟食，味道同芋頭差唔多。另外，佢嘅木可以做家具、木碎可以做黃色嘅染料；而乳汁重可以用嚟做樹膠或502嚟用。佢嘅樹汁同樹液可以做藥，有消腫解毒嘅功效。

## 古籍記載
* 《虞衡志》：波羅蜜大如冬瓜，外膚礧砢如佛髻。
* 《廣州府志》：波羅樹無花結果，果成，或生一花。

## 有關嘅書

* 中国少年儿童百科全书 自然·环境 第410页　浙江教育出版社 ISBN 7-5338-1946-2/G·1942
* 《台灣蔬果實用百科第三輯》，薛聰賢 著，薛聰賢出版社，2003年

## 出面網頁
*波羅蜜 Boluomi 藥用植物圖像數據庫 (香港浸會大學中醫藥學院) 

類:四季常綠植物
類:喬木

類:藥用植物
類:木材
沙田柚

**沙田柚**，又叫**金柚**或者**碌柚**（學名：***Citrus grandis var. shatinyu Hort***），係一種柚，原產中國廣西容縣松山鄉沙田村，由農夫夏紆笍喺明朝末年用接枝法發明，結果做咗廣西嘅特產。

沙田柚體積比其他柚大，果皮相當厚，果肉又夠甜。香港近幾年興嘅甜品楊枝甘露就用到沙田柚整。而佢嘅葉就叫碌柚葉，可以用嚟沖涼。

## 文化
喺中國傳說入面，喺除夕用碌柚葉沖涼，可以除霉氣、袪邪、防病、通經絡、行好運咁。

## 拎
* 文匯報：碌柚葉
世界銀行

**世界銀行**係一個向發展中國家提供低息貸款、無息信貸同埋贈款嘅國際組織。

## 睇埋
* 經商環境報告
沖涼

**沖涼**，係洗身嘅一種方式，係用水淋乾淨個身，除咗為咗衞生，亦都可以係休閒活動。廣東人講衞生，一般日日都沖，天時熱嗰陣可能會一日沖幾次。

沖涼基本可以分做兩種：用花灑沖身嘅**淋浴**，同埋浸住沖涼缸嘅**浸浴**。

## 睇埋
* 沖涼海綿
* 番鹼
* 鹼液
* 沖涼缸
* 花灑
* 毛巾
* 沖涼房
* 洗頭
即食麪

**即食麪**係一種可以喺短時間之內煮熟嘅麪，原理係利用棕櫚油將已經煮熟同調味嘅麵條硬化，並壓製成塊狀，食之前用熱水浸或者簡單咁煮吓，用熱水溶解棕櫚油，並將麵條加熱浸軟，幾分鐘之後就可以食得。

## 各地用名
*中國大陸：方便麵、泡麵
*臺灣：泡麵、速食麵、生力麵
*香港：即食麵、公仔麵
*澳門：即食麵、快餐麵
*欽州：速食麵、快餐麵、快速麵
*馬來西亞、星加坡：快熟麵、泡麵

## 出名牌子
*公仔麪（香港）
*四洲（香港）
*出前一丁（日本）
*辛拉麪（南韓）
*營多撈麪（印尼）
*（英國）

## 煮法
*炒即食麪
*撈即食麪
老母娘娘誕

**老母娘娘誕**，減筆寫做**老母娘娘𧩙**、**老母娘娘旦**，係老母娘娘嘅寶誕。寶誕響五月十八。

## 註
總理

**總理**（英語：等）係某啲國嘅政府阿頭之稱。有時會同其他名互換，如首相、部長會議主席等。

君主立憲議會制州/省政府首長其他譯法有州總理大臣、省總理大臣。

## 政府首腦
喺議會制國家，總理係國家政治上實際嘅阿頭，例如日本、德國、中華人民共和國等。喺總統制國家，總統係國家元首，同時行使政府首腦權力，一般都無設總理呢個職位，例如美國、巴西。

## 同首相比較
响中文裏面，總理同首相嘅區別，喺第啲話可能冇。中文裏面嘅首相一般用响君主立憲制國家，比如話英國首相。而總理一般就會用响共和國政體嘅國家，比如中國總理。

## 特殊用法
有時總理都會用嚟指君主制國家嘅政府首腦，比如話泰國總理，實質就係指泰國首相。

另外香港好多大型慈善機構嘅董事局成員都叫「總理」，佢哋通常都會捐一大筆錢俾嗰個慈善機構。

## 睇埋
*首相
丹陽馬真人誕

**丹陽馬真人誕**，減筆寫做**丹陽馬真人𧩙**、**丹陽馬真人旦**，係丹陽馬真人嘅寶誕。寶誕響五月二十。

## 註
許威顯王誕

**許威顯王誕**，減筆寫做**許威顯王𧩙**、**許威顯王旦**，係許威顯王嘅寶誕。寶誕響五月廿九。

## 註
屋簷

**屋簷**，係屋頂邊凸出引雨水滴落地嘅上蓋。

《同一屋簷下》、簷前滴水就係指嗰度。

## 睇埋
* 燕窩

## 拎
* 屋簷
白眉神

**白眉神**亦叫**白眼神**、**祅神**，個樣似關公，「白眉赤眼，騎馬持刀」，係妓女拜嘅保護神，妓院有供奉。

## 參攷
*http://www.bookssearching.com/product/100001/503344/
*http://www.hkreporter.com/talks/viewthread.php?tid=258706
*http://www.nlcsearch.moe.gov.tw/EDMS/admin/dict1/dict/2/m_1747.html
*http://the-sun.on.cc/channels/news/20090207/20090206231909_0000.html
偈油

**偈油**（，英文：**motor oil**）係用嚟潤滑副偈嘅油。除咗潤滑呢個重要功能，偈油重可以有清潔、防鏽、封實同埋冷卻副偈嘅作用。
新生代

**新生代**（英文：**Cenozoic**）係一個地質時代，由6550萬年前開始一直去到而家，可以再細分做三個紀：古近紀、新近紀同第四紀。
電子前線基金會

**電子前線基金會**（）係一個國際性非牟利組織，關注電子版權，亦都致力保衛所有網民嘅權利。佢個總部喺美國三藩市。
自由軟件基金會

（）係美國一個非牟利組織，致力推動自由軟件嘅開發，亦都撐電腦用者嘅權利。
藍鰭吞拿魚

**藍鰭吞拿魚**（又叫**藍鰭鮪**或者**黑鮪**）可以係：
*太平洋藍鰭吞拿魚 *Thunnus orientalis*
*北方藍鰭吞拿魚 *Thunnus thynnus*
*南方藍鰭吞拿魚 *Thunnus maccoyii*
樂羊羊

**樂羊羊**係2010年亞洲運動會嘅吉祥物，形象係五隻運動時尚嘅羊，分別改名做**阿祥**、**阿和**、**阿如**、**阿意**同埋**樂羊羊**，組成“**祥和如意樂洋洋**”，創意來源於廣州羊城嘅五羊傳說。

同福娃相似，五隻羊分別係藍、黑、紅、黃、綠五種顏色，同奧運五環相對應。其中黃色嘅樂羊羊特別大隻，因為黃色代表亞洲。

吉祥物嘅徵集工作從2007年3月開始，響2008年4月28日喺廣州白雲國際會展中心揭曉。

## 參考
NANA

**NANA** 係日本漫畫家矢沢あい嘅一部少女漫畫作品，講兩個性格好唔同都叫 Nana（娜娜同奈奈）嘅女仔，成為好朋友，之後嘅故仔。重拍成電影。
Diamonds & Rust

**Diamonds & Rust** 係Joan Baez喺1975年唱作嘅一首歌，收喺嗰年嘅大碟**[[Diamonds & Rust (大碟)|Diamonds & Rust]]**入邊。
獨立媒體 inmediahk.net

**獨立媒體 inmediahk.net**，之前叫**香港獨立媒體**，喺2004年起壇，名係「獨立媒體（香港）」一個獨立註冊社團，由中港台關心社會嘅人搞出嚟嘅，宗旨係嚮香港媒體加多啲另類聲音，以推動香港民主運動為號召。

## 史
2004年七一遊行。當時主流中文媒體立場單一化，異見者無平台發表，所以就搞咗呢個網上平台出黎，畀大家任寫個人意見。

## 搞手/版主
*林藹雲
*葉蔭聰
*周思中
*朱凱迪
*陳浩倫
*葉寶琳
*潘藹婷
*林輝
*梁寶山
*鄭威鵬

## 事實核查
立場新聞，香港獨立媒體同埋眾新聞，都有成員參與事實查核實驗室，擔任編審委員，並且轉載有關事實核實報告。

## 出面網頁

*香港獨立媒體網站
Donna Donna

**Donna Donna**（דאָנאַ דאָנאַ "Dana Dana"，דאָס קעלבל  "Dos Kelbl"）係支社會主義者嘅歌，原文係 Yiddish 叫「Dana Dana」，由Aaron Zeitlin填詞，後來譯成英文、德文、法文、日文、俄文同希伯來文等；喺日本學校有唱，而喺南韓，曾經當佢係共產主義歌咁禁。

## 詞
### 譯

木頭車上被綁起嘅
有隻牛仔無救等緊死
佢上高有隻飛燕
暢快遨遊天空

合唱：
粟米田上風係咁笑
出盡力勁笑
笑呀笑足成日
重笑到仲夏半夜
Dona, dona, dona,...

隻牛仔輕輕喊
「問風，你笑乜？」
點解我唔可以好似隻燕
點解我要做隻牛仔

牛仔生出來好快就被劏
無希望無得救
好似燕咁有翼嘅
而唔會被奴役


### 原文

**Original Yiddish**

אױפֿן פֿורל ליגט דאָס קעלבל,
ליגט געבונדן מיט אַ שטריק.
הױך אין הימל פֿליט דאָס שװעלבל,
פֿרײט זיך, דרײט זיך הינט נאָך צריק.

כאָר:
לאַכט דער װינט אין קאָרן,
לאַכט און לאַכט און לאַכט,
לאַכט ער אָפּ אַ טאָג אַ גאַנצן
מיט אַ האַלבע נאַכט.
דאָנאַ, דאָנאַ, דאָנאַ, ... 

שרײַט דאָס קעלבל, זאָגט דער פּױער:
װער זשע הײסט דיר זײַן אַ קאַלב?
װאָלסט געקענט דאָך זײַן אַ פֿױגל,
װאָלסט געקענט דאָך זײַן אַ שװאַלב.

כאָר

בלינדע קעלבער טוט מען בינדן
און מען שלעפּט זײ און מען שעכט,
װער ס'האָט פֿליגל, פֿליט אַרױפֿצו,
איז בײַ קײנעם ניט קײן קנעכט. 

כאָר

**Yiddish transliteration**

Oyfn furl ligt dos kelbl,
Ligt gebundn mit a shtrik.
Hoykh in himl flit dos shvelbl,
Freyt zikh, dreyt zikh hin un tsrik.

*Chorus:*
Lakht der vint in korn,
Lakht un lakht un lakht,
Lakht er op a tog a gantsn
Mit a halber nakht.
Dona, dona, dona, ...

Shrayt dos kelbl, zogt der poyer:
Ver zhe heyst dikh zayn a kalb?
Volst gekent dokh zayn a foygl,
Volst gekent dokh zayn a shvalb.

*Chorus*

Bidne kelber tut men bindn
Un men shlept zey un men shekht,
Ver s'hot fligl, flit aroyftsu,
Iz bay keynem nit keyn knekht.

*Chorus*

**Translation by Secunda**

On a wagon bound and helpless 
Lies a calf, who is doomed to die. 
High above him flies a swallow 
Soaring gaily through the sky.
 
*Chorus:*
The wind laughs in the cornfield 
Laughs with all his might 
Laughs and laughs the whole day through 
An half way through the night 
Dona, dona, dona...
 
Now the calf is softly crying 
"Tell me wind, why do you laugh?" 
Why can’t I fly like the swallow 
Why did I have to be a calf, 

*Chorus*
 
Calves are born and soon are slaughtered 
With no hope of being saved. 
Only those with wing like swallow 
Will not ever be enslaved. 

*Chorus*

**Translation by Kevess & Schwartz**

On a wagon bound for market
There's a calf with a mournful eye.
High above him there's a swallow
Winging swiftly through the sky.
 
*Chorus:*
How the winds are laughing
They laugh with all their might
Laugh and laugh the whole day through
And half the summer's night.
Dona, dona, dona...
 
"Stop complaining," said the farmer, 
"Who told you a calf to be?
Why don't you have wings to fly with
Like the swallow so proud and free?"

*Chorus*
 
Calves are easily bound and slaughtered 
Never knowing the reason why.                            
But whoever treasures freedom,                          
Like the swallow has learned to fly.

*Chorus*
吉巴氏綜合症

**吉巴氏綜合症**（**Guillain-Barré syndrome**）係一種腦神經失調，嚴重嘅話可能會癱或者好難呼吸。接種流行性感冒疫苗可能會惹到呢隻病。

## 睇埋
* :de:Markus Babbel
* 杜汶澤
香港嘅島

香港有263個島（包埋大嶼山、香港島同埋其他面積大過500平方米 。總面積約莫係309平方千米。當中大嶼山面積最大，約莫係147.16 平方千米，佔香港總面積接近9%。

香港島北部係歷史悠久嘅政治同商業中心，亦都係香港殖民地時期嘅第1個發展城市維多利亞城嘅所在地；而大部份喺市區以外嘅島稱為離島。

## 行政區

人口眾多嘅香港島，分四區，卽中西區、灣仔區、東區同南區。近香港島嘅島，都歸香港島嘅區，好似鴨脷洲歸南區，青洲歸中西區。最大嘅大嶼山，分兩區管，東北角歸荃灣區，其餘歸離島區。而青衣島歸葵青區。

其餘各島，按水域而分。荃灣到大嶼山東北，就歸荃灣區，當中有馬灣。大嶼山以北水域，赤鱲角歸離島區，其餘歸屯門區，當中包括大小磨刀、龍鼓洲。大嶼山西南東三面水堿，以及香港島以南，都歸離島區，包括長洲、坪洲、南丫島、蒲台島。沙頭角海歸北區，包括吉澳。大埔海、赤門、大鵬灣等水域，就歸大埔區，包括平洲、塔門、馬屎洲。而香港東南水域，就歸西貢區，包括果洲羣島、東龍島、滘西洲。

## 註
香港郊野公園

**香港郊野公園**係由香港政府將市郊未開發地區劃出地方，用嚟做康樂同保育嘅郊野公園，地位同國家公園差唔多。

香港政府喺1976年制定《郊野公園條例》，並喺同年12月3號劃定頭3個郊野公園。而家全香港已經劃定咗24個郊野公園，總面積達43,656公頃，佔香港大約四成（39.6%）嘅土地面積，郊野公園每年吸引大約1,140萬次嘅遊客遊覽。

## 香港郊野公園一覽

## 參考

## 出面網頁
* 漁農自然護理署 郊野公園
* 郊野公園之友會
* 3郊野公園覆蓋
香港新市鎮

**香港新市鎮**喺1973年開始發展，而家已經發展咗9個新市鎮（香港政府以前叫**衛星城市**），應付香港人口增長，同埋分散擠迫市區入面嘅人口，改善香港人居住環境。現時嘅新市鎮有：荃灣（包括葵涌同青衣）、沙田（包括馬鞍山）、屯門、大埔、粉嶺同上水、元朗、將軍澳、天水圍、東涌。呢啲新市鎮都屬於唔同嘅新市鎮發展階段。全面發展後，可以容納大概400萬人口。不過，政府目前唔會進一步再發展大型新市鎮、而係發展好似啓德噉嘅中型新發展區同新界嘅新發展區。

## 一覽

## 新市鎮中心
由沙田同屯門開始，差唔多每個新市鎮都有刻意規劃嘅「市中心」區域（都有次一級嘅市中心，譬如青衣同馬鞍山），集中所有最重要嘅市政設施，例如大會堂、公共圖書館、法院、市鎮主公園、交通樞紐、大型商場等等。現時設有明確市中心嘅新市鎮有沙田、屯門同將軍澳等等。
香港1960年代

**香港1960年代**跟隨住過去十年嘅步伐，繼續發展同擴張製造業。強勁嘅經濟增長令香港做咗「亞洲四小龍」之一，同新加坡、南韓、台灣一樣咁出名。隨住經濟急速發展，加埋政府亦都積極起基建同公屋，香港居民生活質素普遍改善咗。但係受到中國大陸唔穩定因素影響，香港社會累積咗唔少民怨，搞出兩場暴動，暴動過後港府積極研究點樣改善民生問題，為未來十年嘅民生政策改革鋪路。
英屬香港

**英殖香港**（），又叫做**香港英殖時期**，即係英國殖民之下嘅香港，由1841年1月26號香港開埠，到1997年6月30號英軍撤出香港結束。當中有三年幾嘅時間，由1941年12月25號到1945年8月15號，係喺二戰期間畀大日本帝國佔領，叫做香港日殖時期。喺英國統治之下，香港早期係直轄殖民地 ()，到後尾就轉咗做英國海外屬土 ()。

喺成為英國殖民地之前，香港只不過係邊皮地區嘅一條小漁村，冇乜人理。到1841年，英國喺第一次鴉片戰爭打贏咗大清，喺之後嘅《南京條約》割讓咗香港島，開始咗香港最後會維持超過百五年嘅英治時期。因為香港呢座城市基本上都係喺英治時期期間建立，所以一般英屬香港開始嗰日都會叫做“香港開埠”，表明係香港開始對外開放嗰陣。到1860年，英國再一次喺第二次鴉片戰爭打贏大清，喺《北京條約》割讓埋九龍半島，擴濶英屬香港嘅範圍。到1898年，中英簽咗《展拓香港界址專條》，大清租出新界畀英國99年，到1997年到期。呢3條條約，劃定咗到依家都仲用緊嘅香港邊界。

喺1941年，大日本帝國喺二戰期間入侵香港，英軍喺香港攻防戰打輸之後投降，英屬香港打斷咗，開始咗香港日治時期。到1945年8月15號，喺天皇宣佈日本投降之後，英國皇家海軍就宣佈香港重回英國殖民，繼續返英殖香港嘅管治。

到1980年代，新界嘅租約剩返十幾年，英國開始考慮香港前途問題。自從1949年國共內戰之後掌權嘅中華人民共和國，又堅持唔肯延租約，而英國又明白淨係還新界根本就唔可行，即係還就要還全部。喺1984年，中華人民共和國同英國簽咗《中英聯合聲明》，英國同意會喺租約完之後，將全個香港交畀中華人民共和國管；而中國就應承會設立香港做特別行政區，實行一國兩制同五十年不變嘅政策。根據份聲明，香港由1997年之後，會屬於中華人民共和國，不過同時亦都能夠維持高度嘅自治。

喺1997年7月1號凌晨，香港主權移交照住計劃咁發生，英屬香港徹底完哂。

## 歷史
英國佔領香港之前，香港全境，為大清新安縣地。新安縣官，同大清其他一樣，都唔係直接管治，而係靠鄉紳管。各鄉組約自衛，而稅收亦係鄉紳代收，一部份自用，一部份上繳。海上時有海賊紛擾，到各鄉搶略，除咗官兵，就係鄉民自保。海上除咗有賊，亦有唔少水上人，藏居各灣，以漁為業。

英國商人到大清通商，由來已久。大清承大明後期嘅封鎖政策，並不鼓勵貿易。本來有幾埠通商，變成得廣東省城，即係廣州一埠通商。香港之地，喺廣州對外，商船入省必經之路，所以英船亦到過香港。香港一水之隔，係澳門，同為省城對出，西洋人，即葡萄牙人，租此定居。英商到大清做生意，通常灣泊澳門，亦會寄椗零丁山、長洲、南丫島、香港島等洋面。英商到各處通商，通常想乞求海島為通商之所，所以早就相中香港島，其海水深，山有水源，係可造之埠。不過並無諸實行，不過各船亦時時灣泊。英國使臣去北京之時，亦途經香港逗留，補充糧水。

時到1839年，大清想阻止鴉片貿易。欽差大臣林則徐到省城，迫英商交出鴉片，不合作就不能保證其人身安全。駐華通商大臣義律，迫住同林則徐交渉，會交鴉片，但唔交人，而英商損失，由政府負擔。如此一來一往，就由英商嘅個人得失，化成英國事務。此後有林維喜案，林則徐要義律交兇手畀大清審，義律不從，自行按英律審案。林則徐就報復，就斷水斷糧，亦警告西洋人，唔准幫英國人，陷英人於絕境，迫其就犯。如此義律失英人安全有危險，必需請求英國派軍支援。義律將船撤向銅鑼灣。查實英商唔會咁易斷水斷糧，因為大清貪污嚴重，而一向受歧視嘅水上人，亦會為英人奔波。

英軍到臨與清軍開戰。省城清軍有所防避，英軍轉移北上，最後攻佔舟山定海。清延派琦善議和，出咗《穿鼻草約》，一款割香港島予英國。英軍隨即喺1841年1月25號喺水坑口登岸，1月26號升起英國國旗。是為香港史之始。但草約未得兩國君主核實。不過，英人已喺島北大興土木。由於條約未得批準，首次賣地喊冷告吹。英國撤義律，改由砵甸乍任駐華商務大臣。

清廷改派奕山到廣東作戰，英軍反擊，攻入省城。英軍承勝追擊，北上攻陷各城，去到江寧城下。清軍最後投降，清廷議和。1842年8月29號（道光二十二年七月廿四），雙方約咗《江寧條約》（即《南京條約》），香港正式落入英國手中。

### 早年
1841年1月25號喺水坑口登岸，1月26號升旗。香港就有由英國通商統領代為管理，由駐省改為駐香港，負責英國在華事務。當時就係義律管香港，1841年8月12號，佢就離任，由砵甸乍接任。由於喺戰事之中，總領有時會離港督戰，期間就由莊士敦代行。

1843年換約認，香港政府，由香港總督統治，兼任，呢個安排亦持續數任香港總督，由於香港事務日益繁忙，最後兩職分開。

1843年6月26號，砵甸乍就任香港總督，直至1844年5月8號。

### 日本軍侵港
1941年12月，佔據廣東嘅日本軍攻入香港，駐港英軍、、加拿大軍協力反抗，是為香港攻防戰。由於實力懸殊，香港不敵，香港總督楊慕琦向日本軍投降。

## 睇埋
* 英國阻礙香港民主自治制度謠言

## 註

## 參考

## 出面網頁
* 官方網站（存檔）
* 
* 《香港古地圖》 第一
* 《香港古地圖》 第二
* 《香港古地圖》 第三


類:香港殖民地史
葵扇 (啤牌)

**葵扇**（ ♠ ）係西方啤牌四種圖形之一，又叫，一般版本共十三隻葵扇牌：♠A,♠2,♠3,♠4,♠5,♠6,♠7,♠8,♠9,♠10,♠J,♠Q,♠K。

## 名
香港人因為覺得圖形最似把傳統葵扇而叫葵扇。另外又有人叫佢做「黑桃」。喺香港玩「鋤大Dee」啤牌遊戲，啤牌圖形大細次序係以葵扇為大嘅，例如葵扇二大過階磚二。

英文名嘅 *Spades*，同葡萄牙文 *espadas*，由「劍」度嚟；喺法國，葵扇稱之為 *Pique*，矛噉解。德國嗌 *Pik*，瑞士叫 *Schuufle*，鏟噉解，好多瑞士嘅德文區嗌 *Schüppe* 或 *Schippe*，都係鏟噉解。

其他話嘅叫法；西班牙文，*picas*，羅馬尼亞文，*pică*，俄文，*пики*，捷克話，*piky*，意大利話，*picche*。

## 由來
圖案相傳由塔羅牌中嘅小奧秘牌中嘅劍（swords）演變而成。塔羅牌小奧秘牌中嘅棒（wands）演變成啤牌嘅梅花。塔羅牌小奧秘牌中嘅聖杯（chalice/cups）演變成啤牌嘅心。塔羅牌小奧秘牌中嘅五芒星圓錢（pentagons/coins）演變成啤牌嘅階磚。

## 牌
葵扇個形狀就好似成把葵扇咁，頭頂有個尖，中間比較闊成弧形，最底有隻腳，似紅酒杯腳。

葵扇通常係是黑色嘅，喺橋牌，葵扇對紅心為兩大花。

一副五十二隻牌（積，囡，傾為法式圖案），葵扇嘅樣：

File:01 of spades A.svg|葵扇煙
File:02 of spades.svg|葵扇 2
File:03 of spades.svg|葵扇 3
File:04 of spades.svg|葵扇 4
File:05 of spades.svg|葵扇 5
File:06 of spades.svg|葵扇 6
File:07 of spades.svg|葵扇 7
File:08 of spades.svg|葵扇 8
File:09 of spades.svg|葵扇 9
File:10 of spades - David Bellot.svg|葵扇 10
File:Jack of spades fr.svg|葵扇積
File:Queen of spades fr.svg|葵扇囡
File:King of spades fr.svg|葵扇傾


## 編碼
符號 ♠ 已經喺電腦代碼集 CP437 之中出現，因此亦係 Windows WGL4 嘅一部分。 喺 Unicode 之中，定義為黑色  ♠ 同白色 ♤ 葵扇：
香港環境污染

**香港環境污染**主要可以分幾種：陸地污染(垃圾)、空氣污染、水質污染、噪音污染同光污染。因為香港係一個發展得幾好嘅城市，所以上面幾種污染都好常見。

## 陸地污染

## 空氣污染

香港面對多種空氣污染問題，當中包括路邊空氣污染同區域性嘅煙霧問題。路邊空氣污染好多都來自道路揚塵（例如俾車輛揚起、來自地盤、環保斗、石屎廠同回收場等等嘅粉塵，仲有汽車行嗰陣車軚同路面摩擦磨損産生嘅塵，同埋新界d人燒樹葉甚至垃圾，又或者d人係屋苑／街邊／自家屋前花園／山墳邊嘅化寶桶燒金銀衣紙既灰）同埋柴油車嘅廢氣，特別係貨車、旅遊巴、巴士同小巴等等；地盤同道路工程會用到嘅重型動力機械（又叫非道路移動機械）主要都係燒柴油，都有污染，如果燒嘅係非法油就仲毒；重型機械體積龐大，操作時造成嘅揚塵（特別係大地盤嘅泥塵、建材粉塵等）都唔可以忽視；任何冇冚好嘅土堆、材料或者廢料堆都可以係污染源；另外，裝修等工程會用到好多電動、氣動工具，比如角磨機、開槽機等等，都會產生好多唔同種類嘅粉塵甚至鉛塵；而區域性嘅煙霧問題就由香港同珠江三角洲地區嘅車輛、工廠同發電廠排放嘅污染物引起。

就算係電動車都一樣會造成污染。船嘅排放亦都係一個問題。

## 水質污染

香港人每日製造大概290萬立方米污水，隨住香港人口數目增加，污水量亦可能會不斷增加。家居、工商業同農業係污水嘅主要來源。香港目前有五個污水處理廠，當中沙田污水處理廠係香港目前最大規模嘅二級污水處理廠。

## 噪音污染

香港嘅噪音污染主要係由建築工程、飛機、道路、交通、鐵路等產生。

## 光污染

雖然維多利亞港夜景有世界三大夜景之一嘅美譽，不過咁樣反映香港受到光污染嘅影響。喺旺角、尖沙嘴等商業區，商店喺夜晚收舖後仍然長期開着廣告牌射燈，造成光污染。咁樣唔單止嘥電，重會影響附近居民睏覺，市區亦幾乎冇辦法觀星。因此，民間亦曾發起香港熄燈行動，抗議光污染問題。

## 參考

## 睇埋
*香港環保
金玉盟

《**金玉盟**》（英文：***An Affair to Remember***）係一套1957年上畫嘅美國電影，由加利格蘭同狄波拉嘉主演。呢套戲俾美國電影學院評做「史上最受歡迎浪漫嘅戲」。

## 參考
鋤大弟

****（），又寫成**鋤大Dee**、**鋤大D**，係風行大中華（粵港澳台星馬）嘅啤牌遊戲，通常四個人同時玩，每位首先獲隨機派牌十三張。出牌時可以出一隻、兩隻（啤）、三隻（3條），或者五隻（蛇、花、葫蘆、4條及同花順），最先打嗮手上嘅牌就贏。

每局開始，由上局贏家行頭話事（首局就由手中有階磚3一家行頭）。話事一家可以揀，出一隻、兩隻，三隻，或者五隻(首局行頭牌必須要包括階磚3）。下家跟，就出隻數一樣，比上家大嘅牌。唔跟或者冇得跟，就叫Pass。邊家出牌，其餘三家都唔跟，就可以話事，再出任何一隻、兩隻、三隻或五隻。邊一家出到手上只剩一隻牌，出聲叫 Last Card/last two/ last five下家Last Card，上家出牌要頂大，打手中最大個隻牌。最先打嗮全部牌就贏一局。輸家數手上剩低嘅牌。剩十隻以上抄雙（雙計），剩十三隻抄三（三計）。

## 牌大細

### 五隻
牌形：同花順> 四條> 骷髏> 同花> 蛇

牌形相同 - 四條、葫蘆：比四隻或三隻一樣嘅牌，字嘅大細：弟 > 煙 > 傾 > 囡 > 積 > 10 > 9 > ...... > 4 > 3。

牌形相同 - 同花順、蛇：比最大一隻牌字嘅大細：弟 > 煙 > 傾 > 囡 > 積 > 10 > 9 > ...... > 4 > 3 。若果相同，比第二大牌字嘅大細，如此類推。五隻牌字大細都相同，比最大牌花嘅大細：葵扇 > 紅心 > 梅花 > 階磚

牌形相同 - 同花：任何5隻牌同花但數字唔連續。注意同花有2種計法。1) 以花色來計算等級，若果花式一樣，以最大點數比較。例如葵扇 > 紅心 > 梅花 > 階磚。2)  以5隻中點數最大嘅作等級比較，若果最大嘅點數一樣，就以第2大嘅點數比較，如此類推。 例如葵扇弟-4-5-6-8係大過紅心煙-傾-囡-10-8。

### 三隻、雙隻、單隻
字嘅大細：弟 > 煙 > 傾 > 囡 > 積 > 10 > 9 > ...... > 4 > 3

花嘅大細：葵扇 > 紅心 > 梅花 > 階磚

最大嘅牌係葵扇弟，最細係階磚3。

## 註

## 參考
大中華

**大中華**（）包括咗華人係主要居民嘅地方，狹義嚟講係指中華人民共和國政權控制緊嘅中國大陸，香港政權控制緊嘅香港，澳門政權控制緊嘅澳門，同埋中華民國政權控制緊嘅台灣地區。廣義嚟講，大中華有時重會包埋大馬同星加坡。大中華呢個詞成日用響經濟同商業領域度，例如跨國企業會用到呢個詞嚟分區。

喺大中華地區入面，一般華人都會識得用華語溝通。華語基本上係以標準官話為基礎，但去到唔同地方都有唔同嘅稱呼。
俄文

****（），或者叫，係斯拉夫語族入面最多人用嘅語言，屬於東斯拉夫語支，係俄羅斯同前蘇聯成員國嘅母語，亦係前《華沙公約組織》成員國嘅第一外文。

比起法文、英文，俄文文法有好有變格嘅變化，算係複雜。

## 分類
俄文係東斯拉夫語族嘅一種語言，屬於範圍更廣嘅印歐語系。佢係古東斯拉夫語嘅後裔，古東斯拉夫語係基輔羅斯用嘅一種語言，基輔羅斯係由9世紀末到13世紀中葉東斯拉夫部落組成嘅一個鬆散嘅聯合體。如果從口語嘅角度嚟睇，同佢最親近嘅親戚係烏克蘭文、白俄羅斯文同埋盧森尼亞文， 佢哋係東斯拉夫語支嘅另外三種語言。喺烏克蘭東部同南部嘅好多地方，同埋成個白俄羅斯，呢啲語言係可以撈埋一齊講嘅，喺某啲地區，傳統嘅雙語現象搞到啲語言都撈埋咗，例如烏克蘭東部嘅蘇爾日克語同埋白俄羅斯嘅特拉西揚卡語。一種東斯拉夫嘅古諾夫哥羅德方言，雖然佢喺15世紀或者16世紀消失咗，但係有時俾人認為喺現代俄文嘅形成過程中，扮演咗幾重要嘅角色。仲有，因為教會斯拉夫語對兩種語言都有共同嘅影響，所以俄文同保加利亞文喺啲字詞上面有明顯嘅相似，但係由於19世紀同20世紀後期嘅互動，保加利亞文嘅文法同俄文嘅差異就幾大吓。

幾個世紀以嚟，俄文嘅詞彙同文學風格亦都受到西歐同中歐語言嘅影響，例如希臘文、拉丁文、波蘭文、荷蘭文、德文、法文、意大利文同埋英文， 喺細啲嘅程度上，亦都受到南部同東部語言嘅影響：烏拉爾語系、突厥語族、 波斯文、 阿拉伯文同埋希伯來文。

根據加利福尼亞州蒙特雷嘅國防語言學院，對於以英文做母語嘅人士嚟講，俄文喺學習難度方面俾人歸類為第三級語言，大約要浸喺度學1,100個鐘先至可以叫做有啲料到。 
## 標準俄文

喺蒙古人統治之前，尤其係喺蒙古人統治期間，封建分裂同衝突喺俄羅斯各公國之間搞咗好多嘢出嚟。呢個加強咗方言嘅差異，並且搞咗一輪，都搞唔掂個標準嘅國家語言出嚟。15世紀同16世紀，統一同中央集權嘅俄羅斯國家成形，同埋大家慢慢開始重新有返共同嘅政治、經濟同文化空間，就開始覺得要搞返個通用嘅標準語言出嚟。標準化嘅最初動力係嚟自政府班官僚，因為喺行政、法律同司法事務方面冇件靠得住嘅溝通架生，真係搞唔掂。最早嘗試標準化俄文嘅努力，係喺15世紀到17世紀期間，用所謂嘅莫斯科官方語言或者文書語言嚟搞嘅。 自嗰陣時開始，俄羅斯嘅語言政策趨勢一直係標準化，無論係喺縮減俄羅斯族群之間方言隔膜嘅狹義意義上，定係喺擴大俄文嘅使用範圍，同其他語言一齊用或者取代其他語言嘅廣義意義上。

而家俄文嘅標準形式，普遍俾人認為係「現代俄文文學語言」（ – "sovremenny russky literaturny yazyk"）。佢喺18世紀初彼得大帝統治下，俄羅斯國家搞現代化改革嗰陣興起，並且喺之前嗰個世紀嘅俄文文書語言嘅影響下，由莫斯科（中部或者中央俄羅斯）方言底層發展出嚟。

喺布爾什維克革命之前，俄文口語嘅形式係啲貴族同埋城市有錢佬嗰啲人講嘅。俄羅斯農民，即係人口嘅絕大多數，繼續講佢哋自己嘅方言。然而，農民嘅語言從來冇俾人正經咁研究過，因為啲語文學家普遍認為佢淨係民間傳說嘅來源，同埋攞嚟過吓癮咁解啫。著名嘅俄羅斯方言學家尼古拉·卡林斯基都認同呢個睇法，佢喺佢嘅晚年寫道：「研究俄羅斯方言嘅學者主要研究語音學同形態學。有啲學者同埋收集者編咗啲地方詞典。我哋幾乎冇乜對俄羅斯方言嘅詞彙材料或者句法做過研究。」

1917年之後，馬克思主義語言學家對農民方言嘅多樣性冇乜興趣，並且認為佢哋嘅語言係就嚟消失嘅過去嘅老土嘢，唔值得學術界關注。納希莫夫斯基引用咗蘇聯院士A.M 伊萬諾夫同L.P 雅庫賓斯基喺1930年寫嘅嘢：

農民嘅語言具有從封建制度繼承落嚟嘅雜亂多樣性。喺佢哋變成無產階級嘅過程中，農民將佢哋啲地方農民方言，連埋啲語音、語法同詞彙，帶到工廠同工業廠房，而從農民入面招募工人嘅過程，同埋工人人口嘅流動性，又搞出另一個過程：通過拉平地方方言嘅特別之處嚟清算農民嘅遺產。喺農民多語言嘅廢墟上面，喺發展重工業嘅大背景下，可以話出現咗一個質嘅新實體——工人階級嘅通用語言……資本主義有創造特定社會嘅通用城市語言嘅趨勢。

## 作為國際語言

俄文係以下組織嘅其中一種官方語言（或者具有類似嘅地位，而且必須提供俄文嘅口譯）：

聯合國

國際原子能機構

世界衛生組織

國際民用航空組織

聯合國教科文組織

世界知識產權組織

國際電信聯盟

世界氣象組織

聯合國糧食及農業組織

國際農業發展基金

國際刑事法院

國際奧林匹克委員會

萬國郵政聯盟

世界銀行

獨立國家聯合體

歐洲安全與合作組織

上海合作組織

歐亞經濟共同體

集體安全條約組織

南極條約秘書處

國際標準化組織

國際數學奧林匹克

俄文亦都係國際太空站上面兩種官方語言嘅其中一種——喺俄羅斯太空人隔籬做嘢嘅NASA太空人，通常都會讀俄文課程。呢個做法可以追溯到1975年第一次飛行嘅阿波羅-聯盟號任務。

喺2013年3月，有人發現俄文係網站上面第二多人用嘅語言，排喺英文後面。俄文佔咗所有網站嘅5.9%，稍微領先德文，但係遠遠落後於英文（54.7%）。俄文唔單止喺.ru網站嘅89.8%度用，仲喺以前蘇聯域名.su嘅網站嘅88.7%度用。以前蘇聯成員國嘅網站亦都大量使用俄文：烏克蘭79.0%，白俄羅斯86.9%，哈薩克斯坦84.0%，烏茲別克斯坦79.6%，吉爾吉斯斯坦75.9%，塔吉克斯坦81.8%。不過，俄文喺頭1,000個網站入面，係第六多人用嘅語言，排喺英文、中文、法文、德文同埋日文後面。

喺2023年10月13號，獨立國家聯合體國家元首委員會簽署咗《關於成立國際俄語組織嘅條約》，並且通過咗《關於支持同推廣俄文作為族際交流語言嘅聲明》。

## 文字
俄文係用修訂過嘅基里爾字母寫出嚟，有33個字母。

## 疏仕
猶太教

**猶太教**（希伯來文：**יהדות**）係世界一個重要宗教，由西亞遊牧民族希伯來人響前20世紀搞出嚟。

宗教猶太人認為猶太教係佢哋遵守摩西之約嘅方法，呢個約係喺神同佢哋嘅祖先以色列人之間建立嘅。 猶太教嘅宗教教義涵蓋大量嘅經文、實踐、神學立場同埋組織形式。喺猶太教嘅核心經文入面有妥拉，亦即係希伯來聖經嘅頭五卷書，呢套古希伯來經文嘅合集就叫做塔納赫，英文叫做希伯來聖經，內容同基督教嘅舊約一樣。除咗原始嘅書面經文之外，補充嘅口傳妥拉亦係用後來嘅經書代表，好似米德拉什同塔木德。希伯來文嘅“妥拉”呢個字可以解作“教導”、“法律”或者“指引”， 但“妥拉”仲可以作為一個泛指，講緊任何一個猶太經書，係對原始嘅摩西五經進一步解釋嘅作品。妥拉代表咗猶太精神同宗教傳統嘅核心，呢個詞同埋呢套教導至少有七十種解讀，甚至無限種解釋嘅可能性。 猶太教嘅經書、傳統同價值觀對後嚟嘅亞伯拉罕宗教，包括基督教同伊斯蘭教，都有深遠影響。 希伯來主義，就好似希臘主義一樣，係塑造早期基督教同西方文明嘅重要背景因素之一。

喺猶太教入面，有唔同嘅宗教運動，大部分都係源自拉比猶太教， 拉比猶太教認為，神喺西乃山上向摩西顯示咗祂嘅法律同戒律，以書面妥拉同口傳妥拉嘅形式傳畀佢。 但喺歷史上，呢種主張一度畀唔同團體質疑過，好似撒都該人同希臘化猶太教喺第二聖殿時期之間嘅爭論； 同埋卡拉派喺中世紀早期同後期嘅時候挑戰過；甚至現代有啲非正統嘅猶太教派別亦有質疑過。 而現代有啲猶太教分支，例如人文猶太教，可能係世俗或者無神論嘅。 今日，最大嘅猶太教宗教運動包括正統猶太教（哈雷迪同現代正統猶太教）、保守派猶太教同改革猶太教。呢啲派別之間嘅主要分歧係佢哋對*[[哈拉卡]]*（猶太教法律）、拉比文學嘅權威同以色列國嘅重要性有唔同嘅睇法。 正統

猶太教主張口傳妥拉係喺西乃山一齊畀落嚟嘅，對猶太教徒有約束力，而改革派猶太教同保守派猶太教一般認為呢啲法律係經歷咗唔同階段嘅發展，係人類所撰寫，無嚟自直接嘅神聖啟示。

## 信仰嘅定義特徵同原則
  
  
同其他古代近東嘅神唔同，希伯來嘅上帝被描繪為獨一無二嘅，所以希伯來上帝嘅主要關係唔係同其他神，而係同世界，特別係同佢所創造嘅人類有關。 所以，猶太教從倫理一神論開始：相信上帝係唯一，佢關心人類嘅行為。 根據希伯來聖經，上帝應許咗亞伯拉罕，話佢嘅後代會成為一個偉大嘅民族。 多代之後，佢命令咗以色列人只愛同崇拜唯一嘅上帝，即係話，猶太民族要回應上帝對世界嘅關心。 佢仲命令猶太人要互相愛護，即係話，猶太人要效法上帝對人類嘅愛。

所以，雖然猶太教入面有一個秘傳傳統喺卡巴拉，拉比學者麥斯·卡杜申將正統猶太教形容為「正常嘅神秘主義」，因為佢包含咗每一個猶太人日常經歷上帝嘅方式。 呢種方式透過遵守《哈拉卡》，即猶太律法，並喺履行正面命令時講出嘅短祝福《Birkat Ha-Mitzvot》嚟表達：  

  

雖然猶太哲學家經常討論上帝係內在定超越，同埋人有無自由意志定佢哋嘅命運係註定嘅，但*哈拉卡*係一個系統，讓每一個猶太人透過行動將上帝帶入世界。倫理一神論係所有猶太教經典嘅核心。然而，喺實踐中，一神論唔係一直都被遵從。希伯來聖經（即*塔納赫*）記載咗，並多次譴責喺古代以色列廣泛拜其他神嘅行為。 喺希臘羅馬時代，猶太教入面有好多唔同嘅一神論解釋，當中包括導致基督教出現嘅解釋。  

此外，有人主張猶太教係一個無信條嘅宗教，唔需要信奉上帝。 對某啲人嚟講，遵守*哈拉卡*比相信上帝本身更加重要。 關於正宗或正統猶太教嘅爭論唔單止喺宗教猶太人之間發生，仲包括歷史學家。 喺歐洲大陸，猶太教往往與正統猶太教有關，並通常被認為係正統猶太教。  

### 核心信條
  
{{Quote box|width=35%|align=right|quote=信仰嘅十三條原則：  
# 我以完美嘅信念相信，造物主，祂嘅名字當受祝福，係萬物嘅創造者同引導者；只有祂創造、已創造，並將繼續創造一切事物。  
# 我以完美嘅信念相信，造物主，祂嘅名字當受祝福，係唯一嘅，無任何其他嘅事物同祂嘅統一性相比，祂係我哋唯一嘅上帝，祂係，祂曾係，祂將係。  
# 我以完美嘅信念相信，造物主，祂嘅名字當受祝福，冇身體，佢唔會有任何物質嘅屬性，並且冇任何事物能夠與祂作任何（物質）比較。  
# 我以完美嘅信念相信，造物主，祂嘅名字當受祝福，係最先嘅同最尾嘅。  
# 我以完美嘅信念相信，只有造物主，祂嘅名字當受祝福，係我哋應該祈禱嘅對象，唔應該祈禱任何其他嘅存在。  
# 我以完美嘅信念相信，先知所講嘅每一句說話都係真實嘅。  
# 我以完美嘅信念相信，我哋嘅老師摩西係眾先知之父，祂係最偉大嘅先知，係先知群體入面最大嘅。  
# 我以完美嘅信念相信，我哋而家持有嘅妥拉，係摩西我哋嘅老師，祂已經收到，並傳畀我哋。

## 疏仕
核能人

**核能人**係一啲人, 佢想野同講野都好負面, 同破壞性, 人地話yes, 佢一定話no! 人地讚好, 佢就話差. 核能人係社會里面嘅反對黨或者反社會分子.

核能人係句網絡討論區嘅潮語, 由商業2台某兩個主持2009年搞嘅舞台劇推廣出黎.

## 拎
3G (組合)

**3G**係香港2000年代初嗰陣東方魅力旗下三人女子組合，成員有雷凱欣（Vonnie）、梁寶琪（Crystal）同呂盈盈（Rie），喺2003年出道，曾經推出過EP《我要造勢》。

3G成立嘅目的，係希望撼英皇娛樂嘅三人女子組合3T，結果兩敗俱傷，兩方最後都解散咗，成員就個別發展。

## 唱片
*2003年：《我要造勢》

## 參考
*3G硬撼3T Yumiko被圍剿 《3周刊》 第176期

類:香港女子歌唱組合
三T

**三T**係香港賽馬一個特別彩池，喺1995年1月推出。由香港賽馬會接受投注，好多香港人都知佢有巨額彩金。

## 投注
香港賽馬會喺每個賽馬日指定3場賽事接受三T投注，而家通常係第四、第五同第六場。馬迷如果揀中全部三關頭三名馬（唔使順序），就可以攞到巨額彩金，就算只係揀中頭兩關的頭三名馬（唔使順序），都有得攞安慰獎。三T每注最低投注金額係20蚊港紙，如果同一張彩票值超過100蚊，每注最低投注金額就係2蚊（即係超過50注）。三T投注分4類：單式、複式、一馬膽同兩馬膽投注。如果投注嘅其中一匹馬退出比賽，就由大熱門代替。

;單式
:每關揀3匹馬。
;複式
:其中一關揀超過3匹馬。
;馬膽
:投注人指定1匹或2匹馬膽。每個投注組合都會包埋馬膽。

## 俗語
香港俗語「十萬九千七」指，以三場都「一膽拖八腳」買三T，所有組合只買半注（五蚊），一共要 $5×28×28×28 = $109760。用咁多錢投注三T，如果賠率太熱都會輸錢。因此，「十萬九千七」除咗指好多錢之外，亦有大包圍嘅意思。所謂「一膽拖八腳」，就係要揀中一隻必入三甲嘅馬（膽），另外揀八隻馬（腳），三甲其餘兩隻馬都要被所揀八隻馬圍中。

## 睇埋
*單T
*孖T

## 參考
*《投注指南》，香港賽馬會
皮禮士利

**皮禮士利**（，），花名**貓王**（源自The Hillbilly Cat and King of the Western Bop），係美國搖滾樂手、歌手同演員，1954年出道。佢一般認為係個20世紀好重要嘅人物。

## 參考

## 拎
3T (香港)

**3T**係香港2000年代初嗰陣英皇娛樂旗下三人女子組合，成員有鄭希怡（Yumiko）、蔣雅文（Mandy）及劉思惠（Maggie），喺2002年出道。3人同年推出《少女蝶》專輯，但碟入面七首歌中分別各有兩首係三位成員嘅個人歌，得最後一首係唯一一首用3T個名推出嘅合唱歌《旋轉樂園》。到2005年已經少用3T呢個名。

有人話3T其實只係一種宣傳策略，將3個人一齊宣傳試吓外界反應，搵出比較受歡迎嘅成員力捧。不過，當時3T常俾人同東方魅力三人女子組合3G比較。

## 唱片
*2002年：《少女蝶》

## 參考
*3G硬撼3T Yumiko被圍剿 《3周刊》 第176期

類:香港女子歌唱組合
梳士巴利道

**梳士巴利道**（），舊時叫**梳利士巴利道**，係香港尖沙嘴一條馬路。條路由尖沙嘴碼頭巴士總站，去到紅磡火車站外側。

## 名
梳士巴利道，來自英國官員梳士巴利侯爵（Marquis of Salisbury）。唐字名原本叫梳利士巴利道，係Salisbury個廣東話直音，之但係，查實英文Salisbury（）係唔發i音，所以後尾更正做梳士巴利道。

## 睇埋
*梳士巴利道花園
*梳士巴利花園